pH 


t^^ 


CO 


tf 
Oh 


O 
c« 

Pi:; 

I« 

Q 

i-H 


ti! 


t£l 


ui 


•g: 


\ 


^ 


i 


m 


APRIL  199 


PÅ  OMSLAGET 

Omslagefs  forside:  Han  er  opstanden,  af  Del  Parson 
Bagsiden:  Fro  venstre:  Kristus  i  Getsemane,  af  Heinrich 
Hofmann;  Korsfæstelsen,  af  Carl  Bloch,  gengivet  nned  tilla- 
delse fra  Nationalhistorisk  Museum  i  Hillerød;  Den  tvivlende 
Thomos,  af  Carl  Bloch/SuperStock 

BØRNESTJERNENS  FORSIDE 

Kristus  og  børnene,  af  Del  Parson 


ARTIKLER 

2       BUDSKAB  FRA  DET  FØRSTE  PRÆSIDENTSKAB:  »DER  ER  DIN  MOR« 

PRÆSIDENT  THOMAS  S.  MONSON 

1  8  ÆR  HANS  HELLIGE  NAVN      ROBERT  L.  MILLET 

26  MED  »SYV  TORDENSKRALD« 

32  TROENS  ARV  I  RUSLAND      GARY  BROWNING 

42  VEJEN  TIL  HELBREDELSE 

ISÆR  FOR  UNGE 

8      FORTÆL  MIG  OM  JESUS      RICHARD  M.  ROMNEY 
1  6      ER  DIN  PÅSKE  KRISTUSCENTRERET      LISA  M.  GROVER 

FASTE  PUNKTER 

1  KOMMENTARER  FRA  LÆSERNE 

25      BESØGSLÆRERINDEBUDSKABET: 
ET  ORDENS  HUS,  ET  GUDS  HUS 

BØRNESTJERNEN 

2  NYE  VENNER:  HUGO  LOPEZ  FRA  BUENOS 
AIRES  I  ARGENTINA      DEANNE  WALKER 

HISTORIER  FRA  MORMONS  BOG:  MORMONS  BOGS  LØFTE 

FÆLLESTID:  DER  ER  EN  VEJ      SYDNEY  REYNOLDS 

»VÆLG  DET  RETTE«      SHEILA  R.  WOODARD 

PÅSKEQUIZ 

SE  OG  LÆR:  GENERALKONFERENCEAKTIVITET 


5 
6 
8 
11 
12 


1 4      SMÅ  VENNER:  DEN  ALLERMEST  TAKNEMLIGE  TAK  AF  ALLE 

SAMUEL  PELSIPHER 

ViNDUESBILLEDE:      ROSIE  CENTRONE 


SE  BØRNESTJERNEN, 
SIDE  14 


SE  SIDE  8 


April  1998.  147.  årgang.  Nummer  4 
STJERNEN  98984  110 

Jesu  Kristi  Kirke  af  Sidste  Dages  Helliges  officielle  tids- 
skrift på  dansk. 

Det  Første  Præsidentskab:  Gordon  B.  Hinckley, 
Thomas  S.  Monson,  James  E.  Faust 

De  Tolvs  Kvorum:  Boyd  K,  Packer,  L.  Tom  Perry, 
David  B.  Haigfit,  Neal  A.  Maxwell,  Russell  M.  Nelson, 
Dallin  H.  Oaks,  M.  Russell  Ballord,  Joseph  B.  Wirthlin, 
Richard  G.  Scott,  Robert  D.  Hales,  Jeffrey  R.  Holland, 
Henry  B.  Eyring 

Redaktør:  Jack  H  Goaslind 

Vejledere:  Joy  E.  Jensen,  John  M,  Madsen 

Curriculum  Department: 

Adm.  direktør:  Ronald  L.  Knighton 
Planlægning  og  redaktionel  leder:  Brian  K.  Kelly 
Grafefc  leder:  Allon  R.  Loyborg 

Redaktion: 

Cheiredaktør:  Marvin  K.  Gordner 

Redaktør:  R.  Val  Johnson 

Assisterende  redaktører:  David  Mitchell,  DeAnne  Walker 

Redaktionsassistent:  Jenifer  Greenwood 

Planlægning:  Maryann  Martindole 

Tidsskriffasssistent:  Beth  Dayley 

Design: 

Grafisk  leder,  tidsskrifter:  M.  M.  Kawasaki 

Arf  Director:  Scott  Van  Kampen 

Designer:  Shorri  Cook 

Produktionsleder:  Jane  Ann  Peters 

Produktion:  Reginald  J.  Christensen,  Denise  Kirby, 

Todd  R.  Peterson 

Abonnementsafdeling: 

Leder:  Kay  W.  Briggs 
Distributionschef:  Kris  Christensen 
A4onager;  Joyce  Hansen 

Stjernen:  Redaktør:  Svend  Aage  Andersen 
Redaktionens  adresse:  Translation  Division 
Borups  Allé  1 28,  1 .  th,  DK-2000  Frederiksberg 
TIf.  38  n  18  50;  fax  38  11  18  51 

Kirkenyt: 

Send  alle  bestillinger  og  spørgsmål  vedrørende  abonne- 
ment til  Nordisk  Distributions  Center,  Smedevangen  9, 
DK-3540  Lynge,  TIf.  48  18  77  27;  fax  48  1 8  79  82. 
Abonnement:  12  numre  DKK  85  (Inkl.  moms  og  porto). 
Betaling  v'7  stjernerepræsentont  til  Nordisk  Distributions 
Center,  giro'31  20988. 

Indsend  manuskripter  og  spørgsmål  til  International 
Magazines,  50  East  North  Temple,  Salt  Lake  City,  UT 
84150-3223,  USA. 

Kirkens  internationale  tidsskrift  udgives  månedligt  på 
dansk,  engelsk,  finsk,  fransk,  hollandsk,  italiensk,  japansk, 
kinesisk,  koreansk,  portugisisk,  norsk,  samoonsk,  spansk, 
svensk,  tongansk  og  tysk,  seks  gonge  om  året  på  indone- 
sisk og  thai;  kvartalsvis  på  bulgarsk,  cebuono,  fijisk, 
gilbertesisk,  islandsk,  polsk,  rumænsk,  russisk,  tagalog, 
tjekkisk,  ukrainsk,  ungarsk  og  vietnamesisk. 

©  1998  Jesu  Kristi  Kirke  af  Sidste  Doges  Hellige.  Alle 
rettigheder  forbeholdes.  Printed  in  the  United  States  of 
America. 

STJERNEN  (ISSN  0900-2545)  is  published  monthly  by 
The  Church  of  Jesus  Christ  of  Lotter-day  Soints,  50  East 
North  Temple,  Salt  Lake  City,  UT  84150.  USA  subscrip- 
tion  price  is  $  10,00  per  yeor;  Canada,  $  14.00. 
Periodicals  postage  poid  at  Salt  Lake  City,  Utah,  and  at 
additional  mailing  offices.  Sixty  days'  notice  required  for 
change  of  address.  Include  address  label  from  o  recent 
issue;  changes  cannot  be  made  uniess  both  the  old  and 
the  new  address  are  included.  Send  USA  and  Canadion 
subscriptions  ond  queries  to  Salt  Lake  Distribution  Center, 
Church  Magazines,  RO.  Box  26368,  Salt  Lake  City,  Utah 
84126-0368,  USA.  Subscription  help  line:  1-800-453- 
3860,  USA  ext.  2947;  Canada  ext.  2031 ,  Credit  card 
orders  (Visa,  Mastercord,  American  Express)  may  be 
taken  by  phone. 

POSTMASTER:  Send  address  changes  to  Salt  Lake 
Distribution  Center,  Church  Magazines,  RO.  Box  26368, 
Salt  Loke  City,  Utah  84126-0368,  USA. 


KOMMENTARER  FRA  LÆSERNE 


TILGÆNGELIG  FOR  OS  ALLE 

Efter  at  have  læst  det  brev,  som  ældste 
Felix  Pankratov,  der  tjener  i  Rostov 
Missionen  i  Rusland,  skrev  til 
»Kommentarer  fra  læserne«  i  Der  Stem 
(tysk)  fra  december  1996,  måtte  jeg 
simpelthen  bare  skrive  og  udtrykke  min 
glæde.  Hvor  er  jeg,  som  85-årigt  medlem 
af  Kirken,  dog  lykkelig  over,  at  så  mange 
bønner  er  blevet  besvaret,  så  det  russiske 
folk  nu  kan  modtage  dette  tidsskrift  og 
vidnesbyrd  om  sandheden.  Jeg  har  længe 
håbet,  at  det  måtte  ske.  Kirkens  tids- 
skrifter inspirerer  os  alle,  og  nu  er  de 
tilgængelige  for  alle. 

Margareta  Grau, 
Freiburg  Ward, 
Bern  Stav  i  Schweiz 

OMSLUTTET  AF  HANS  ARME 

For  noget  tid  siden  modtog  jeg  et  eksem- 
plar af  aprilnummeret  af  De  Ster 
(hollandsk)  for  1997.  Som  sædvanlig  holdt 
jeg  en  pause  fra  mine  daglige  gøremål  og 
begyndte  at  læse  tidsskriftet.  Børnestjernens 
omslag  fangede  min  opmærksomhed.  Det 
forestillede  Jesus  Kristus  sammen  med  en 
lille  pige.  Og  selvom  jeg  er  en  voksen  kvinde 
og  mor  til  to  børn,  så  ønskede  jeg  i  det 
øjeblik,  at  jeg  var  den  lille  pige,  som  lå  trygt 
i  Frelserens  favn. 

Resten  af  den  dag  kunne  jeg  ikke  få  det 
billede  ud  af  tankerne.  Jeg  havde  lyst  til  at 
lægge  armene  om  mine  egne  børn  og 
fortælle    dem,    at   jeg   elsker   dem.    Jeg 


glædede  mig  over,  at  de  stoler  på  mig,  men 
jeg  glæder  mig  endnu  mere  over,  at  de 
stoler  på  Herren. 

Da  jeg  bad  den  aften,  føltes  det  et  kort 
øjeblik,  som  om  jeg  virkelig  var  omsluttet 
af  hans  arme.  Jeg  følte  en  indre  fred. 

Annelies  Prent-Pellis, 
Dordrecht  Gren, 
Rotterdam  Stav  i  Holland 

FORANDRING  I  HJERTET 

Jeg  har  været  medlem  af  Kirken  i  over  tre 
år.  Mit  liv  har  ændret  sig  i  takt  med  at  mit 
hjerte,  ligesom  så  mange  andre  unge  russiske 
sidste  dages  helliges  hjerter,  har  taget  imod 
Jesu  Kristi  evangelium.  Vi  er  taknemlige  for 
den  kærlighed  og  støtte,  som  vi  fornemmer, 
når  vi  læser  Uahona  (russisk) . 

Karina  Vodovozova, 

Avtovo  Gren, 

Skt.  Petersborg  Syd  Distrikt  i  Rusland 


VOR  FRELSERS  KÆRLIGHED 

Jeg  elsker  at  læse  artiklerne  i  Liahona 
(spansk),  og  jeg  nyder  billederne  på 
omslaget.  Der  var  især  ét,  som  gjorde 
indtryk  på  mig,  nemlig  omslaget  på  januar- 
nummeret 1996,  der  skildrede  Matthæus 
23:37-39).  Jeg  holdt  så  meget  af  det,  at  jeg 
så  på  det  i  meget  lang  tid,  mens  jeg  tænkte 
på  Jesu  Kristi  store  kærlighed  til  os. 

Damelis  Hernandez  de  Mota, 

Pariaguån  2.  Gren, 

El  Tigre  Distrikt  i  Venezuela 

DET  FØRSTE  PRÆSIDENTSKABS  BUDSKAB 


»DÉR  ER  DIN  MOR« 

Præsident  Thomas  S.  Monson 

Førsterådgiver  i  Det  Første  Præsidentskab 


n  sommerdag  stod  jeg  helt  alene  på  den  stille  krigskirkegård  for 
amerikanske  soldater  i  Filippinerne.  En  ærbødighedens  ånd 
fyldte  den  varme,  tropiske  luft.  Strøet  ud  over  de  omhyggeligt 
velplejede  græsplæner  stod  hvide  kors  med  navne  på  de  mænd,  de  fleste  af 
dem  meget  unge,  som  havde  mistet  livet  i  kamp.  Mens  jeg  lod  blikket  glide 
hen  over  de  mange  rækker  af  gravsten,  fik  tårerne  uden  skam  frit  løb.  Mens 
mine  øjne  fyldtes  med  tårer,  svulmede  mit  hjerte  af  stolthed.  Jeg  tænkte  på 
frihedens  pris  og  de  store  ofre,  som  mange  havde  ydet- 
Mine  tanker  gik  fra  dem,  der  så  tappert  havde  kæmpet  og  modigt  var 
faldet.  Jeg  tænkte  på  hver  eneste  faldnes  sørgende  mor,  mens  hun  læste 
beskeden  om  sin  elskede  søns  sidste  offer.  Hvem  kan  måle  en  moders  sorg? 
Hvem  kan  lodde  dybden  af  en  moders  kærlighed?  Hvem  begriber  fuldt  ud 
moderens  storslåede  rolle?  I  tillid  til  Gud  vandrer  hun  med  sin  hånd  i  hans 
ind  i  dødsskyggens  dal  for  at  bringe  dig  og  mig  ind  i  lyset. 

Fra  sin  pinefulde 

plads  på  det  brutale  kors 

så  Frelseren  sin  mor  og 

sin  elskede  discipel  stå 

i  nærheden.  Han  siger: 

»Kvinde,  dér  er  din 

søn.  Derpå  siger  han 

til  disciplen: 

Dér  er  din  mor.« 


De  helligste  ord  min  tunge  kan  udtrykke 

De  ædleste  tanker,  som.  kan  min  sjæl  henrykke, 

Er  dog  uværdige  til  et  hylde  den, 

Som  er  både  dyrebar  og  uendelig  stor 

Den  kærligst  jeg  nød  som  lille 

Omslutter  mig  stadig  så  varm  og  stille. 

Ærbødigt  udtaler  jeg  hendes  navn, 

De  velsignede  ord,  min  mor} 

Lad  os  med  dette  i  tankerne  tænke  på  mor.  Fire  mødre 
dukker  op  i  mit  sind:  Første  den  glemte  mor,  dernæst  den 
erindrede  mor,  så  den  velsignede  mor  og  endelig  den 
elskede  mor. 

DEN  GLEMTE  MOR 

»Den  glemte  mor«  ses  alt  for  ofte.  Plejehjemmene  er 
overfyldte,  hospitalssengene  er  besat  med  dem.  Dagene 
kommer  og  går  -  ofte  går  der  både  uger  og  måneder  -  men 
mor  får  ikke  besøg.  Kan  vi  ikke  fornemme  ensomhedens 
smerte  og  mors  længsel,  mens  hun  i  sin  høje  alder  sidder 
alene,  time  efter  time,  og  spejder  ud  af  vinduet  efter  sine 
kære,  som  ikke  kommer  på  besøg,  og  de  breve,  som  post- 
budet ikke  har  med?  Hun  lytter  efter  den  banken,  som 
aldrig  lyder,  telefonen,  som  ikke  ringer,  og  den  stemme, 
hun  ikke  hører.  Hvordan  har  sådan  en  mor  det,  når 
hendes  nabo  glad  tager  imod  sin  søns  smil,  sin  datters 
knus  og  barnebarnets  glade  råb:  »Davs,  bedstemor!« 

Men  mødre  kan  glemmes  på  andre  måder.  Når  vi 
fejler,  når  vi  yder  mindre,  end  vi  bør,  så  glemmer  vi  på  en 
måde  også  mor. 

Jeg  mindes  en  samtale,  som  jeg  havde  med  en  pleje- 
hjemsforstander.  Fra  gangen,  hvor  vi  stod,  pegede  hun 
hen  på  nogle  ældre  kvinder,  der  sad  inde  i  en  stille  stue. 
Hun  sagde:  »Der  er  fru  Hansen.  Hendes  datter  besøger 
hende  hver  uge,  søndag  kl.  13.  Til  højre  for  hende  sidder 
fru  Peek.  Hver  onsdag  sidder  hun  med  et  brev  fra  sin  søn 

i  New  York.  Det  bliver  læst  igen  og  igen  og  gemt  som  en 
dyrebar  skat.  Men  se  nu  fru  Carroll.  Hendes  familie 
ringer  aldrig,  skriver  aldrig  og  kommer  aldrig  på  besøg. 
Hun  retfærdiggør  tålmodigt  deres  forsømmelse  med  ord, 
der  ganske  vist  høres,  men  som  hverken  overbeviser  eller 
undskylder:  >De  har  så  travlt  alle  sammen. <« 

De,  der  gør  en  ædel  kvinde  til  »en  glemt  mor,«  bør 
skamme  sig. 

»Adlyd  din  far,  det  er  ham,  der  har  sat  dig  i  verden,« 
skrev  Salomo,  »ringeagt  ikke  din  mor,  når  hun  er  blevet 
gammel.«^  Kan  vi  ikke  gøre  den  glemte  mor  til  den  erin- 
drede mor? 

DEN  ERINDREDE  MOR 

Mennesker  vender  sig  fra  det  onde  og  viser  deres  bedre 
side,  når  de  mindes  deres  mor.  Da  man  bad  en  berømt 
officer,  oberst  Higginson,  fra  den  amerikanske  borgerkrig 
om  at  nævne  den  episode  fra  borgerkrigen,  som  han  mente 
illustrerede  det  største  mod,  var  det,  at  der  i  hans  regiment 
var  en  mand,  som  alle  holdt  meget  af  Han  var  en  modig 
og  ædel  mand,  som  var  ren  i  sin  daglige  færden  og  blottet 
for  alle  de  laster,  som  de  fleste  andre  hengav  sig  til. 

Under  en  champagnemiddag,  hvor  mange  af  folkene 
var  blevet  beruset,  opfordrede  en  eller  anden  spøgefuldt 
den  unge  mand  til  at  udbringe  en  skål.  Oberst  Higginson 
sagde,  at  manden  rejste  sig,  bleg,  men  behersket  og  sagde: 
»Mine  herrer,  jeg  vil  udbringe  en  skål,  som  I  kan  drikke, 
som  1  vil.  Selv  vil  jeg  drikke  vand.  Jeg  vil  udbringe  en  skål 
for  vore  mødre.« 

Straks  syntes  der  at  ske  noget  med  disse  halvsnalrede 
mænd.  De  drak  skålen  i  stilhed.  Der  lød  ingen  latter  eller 
sang,  og  en  efter  en  forlod  mændene  lokalet. 
Erindringens  lampe  var  blevet  tændt,  og  ordet  mor  havde 
rørt  hvert  eneste  hjerte. 

Jeg  mindes  Mors  Dag  i  søndagsskolen,  da  jeg  var 
dreng.  Vi  overrakte  hver  eneste  mor  en  lille  potteplante, 

N  E  N 


Kan  vi  ikke  fornemme  ensomhedens  smerte  og  mode- 
rens længsler,  når  hun  i  sin  høje  alder,  time  efter  time, 
spejder  ud  af  vinduet  efter  sine  kære,  som  aldrig 
besøger  hende? 

og  så  sad  vi  stille,  mens  Melvir.  Watson,  et  blindt 
medlem,  stod  ved  klaveret  og  sang  »That  Wonderful 
Mother  of  Mine«.  Det  var  første  gang  jeg  så  en  blind 
mand  græde.  Selv  i  dag  kan  jeg  i  erindringen  se  tårerne 
trille  ud  af  de  blinde  øjne,  danne  små  strømme  og  løbe 
ned  over  hans  ansigt  for  til  sidst  at  ende  på  reversen  af 
den  jakke,  som  han  aldrig  havde  set.  Som  dreng 
undrede  jeg  mig  over,  hvorfor  alle  de  voksne  mænd  var 
stille,  og  hvorfor  så  mange  fandt  lommetørklædet  frem. 
Nu  ved  jeg  det.  De  erindrede  deres  mor.  Hver  eneste 
dreng,  hver  eneste  pige,  ja,  alle  fædre  og  ægtemænd 
synes  at  afgive  et  stille  løfte:  »Jeg  vil  altid  huske  min 
vidunderlige  mor.« 

For  nogle  år  siden  lyttede  jeg  opmærksomt,  mens  en 
ældre  mand  berettede  om  en  oplevelse  fra  sin  slægtshi- 
storie. Den  enke,  som  i  sin  tid  havde  født  ham  og  hans 
søskende,  var  gået  videre  til  sin  evige  og  velfortjente 
belønning.  Familien  var  samlet  om  det  store  spisebord  i 
hendes  hjem.  Ærbødigt  åbnede  man  den  lille  metalæske, 
som  mor  havde  opbevaret  sine  dyreste  skatte  i.  En  efter 
en  blev  hendes  souvenirs  taget  op.  Der  var  vielsesatte- 


sten fra  templet  i  Salt  Lake  City.  »Åh,  nu  kan  mor  være 
sammen  med  far.«  Så  var  der  skødet  til  det  ydmyge  hjem, 
hvor  hvert  af  børnene  efter  tur  var  blevet  bragt  til 
verden.  Husets  vurderingspris  havde  intet  at  gøre  med 
den  værdi,  som  det  havde  for  mor. 

Derefter  fandt  man  en  gammel,  gulnet  konvolut. 
Forsigtigt  åbnede  man  den  og  afslørede  et  hjemmelavet 
Valentins-kort.  Dets  enkle  budskab,  der  var  skrevet  med 
barnlig  håndskrift,  lød:  »Jeg  elsker  dig,  mor.«  Skønt  mor 
var  gået  bort,  lærte  hun  gennem  sine  dyrebare  ejendele 
sine  børn  en  sidste  lektie.  Stilheden  sænkede  sig  over 
stuen,  og  hvert  eneste  familiemedlem  besluttede  ikke 
alene  at  huske,  men  også  at  ære  mor. 

DEN  VELSIGNEDE  MOR 

Nu  hvor  vi  har  talt  om  »den  erindrede  mor,«  vil  vi  gå 
videre  til  »den  velsignede  mor«.  Jeg  henviser  til  skriften, 
hvor  vi  finder  et  af  de  smukkeste  og  dejligste  eksempler. 

I  Det  Nye  Testamente  finder  vi  ikke  noget  mere 
gribende  eksempel  på  »den  velsignede  mor«  end  den 
omsorg,  som  Mesteren  viste  den  sørgende  enke  fra  Nain. 

»Derefter  gik  Jesus  til  en  by,  som  hedder  Nain,  og  hans 
disciple  og  en  stor  skare  gik  sammen  med  ham. 

Men  da  han  nærmede  sig  byporten,  se,  da  blev  der 
båret  en  død  ud,  som  var  sin  mors  eneste  søn,  og  hun  var 
enke;  og  en  stor  skare  fra  byen  fulgte  med  hende. 

Da  Herren  så  hende,  ynkedes  han  over  hende  og 
sagde:  > Græd  ikke !< 

Og  han  gik  hen  og  rørte  ved  båren.  Bærerne  stod  stille, 
og  han  sagde:  >Unge  mand,  jeg  siger  dig:  Rejs  dig  op!< 

Da  satte  den  døde  sig  op  og  begyndte  at  tale,  og  Jesus 
gav  ham  til  hans  mor.«^ 

Sikke  en  kraft,  sikke  en  ømhed  og  sikke  en  medfølelse, 
som  vores  Mester  og  Forbillede  udviste  der!  Vi  kan  også 
velsigne  andre,  hvis  vi  blot  vil  følge  hans  ædle  eksempel. 
Der  er  muligheder  overalt.  Der  er  brug  for  øjne,  som  ser 
andres  lidelser,  ører,  som  hører  det  knuste  hjertes  tavse 
længsler  og  en  omsorgsfuld  sjæl,  der  gør  os  i  stand  til  ikke 
alene  at  kommunikere  øje  til  øje  eller  stemme  til  øre, 
men  på  Frelserens  majestætiske  måde:  Fra  hjerte  til 
hjerte.  Det  vil  gøre  enhver  mor  til  »den  velsignede  mor«. 

DEN  ELSKEDE  MOR 

Lad  os  til  sidst  se  på  »den  elskede  mor«.  Det  kendte 
børnerim  »Hvem  elskede  hende  højest,«  der  stadig  elskes 
af  børn  i  dag,  illustrerer  det  godt. 

»Jeg  elsker  dig,  mor, «  sagde  lille  Knud, 

men  han  glemte  sin  pligt  og  skyndte  sig  ud. 

Ude  i  haven  nød  han  at  rende, 

mens  han  lod  mor  hente  brænde. 

»jeg  elsker  dig,  mor, «  sagde  søde  Hanne, 

»de  ord,  mor,  er  virkelige  sande.« 

Men  hun  hylede  og  tiggede  om  slik, 

så  mor  var  glad,  da  hun  endelig  gik. 

»Jeg  elsker  dig,  mor, «  sagde  lille  Jan. 

»I  dag  vil  jeg  hjælpe  dig  alt,  hvad  jeg  kan. 

Det  er  godt,  jeg  fik  fri  klokken  to. « 

Så  vuggede  han  den  lille  til  ro. 

Stille  tog  han  så  kosten  frem 

og  fejede  gulvet  i  hele  deres  hjem. 

Hele  dagen  arbejdede  han  glad 


og  hjalp  sin  mor  med  at  lave  mad. 
»Jeg  elsker  dig,  mor, «  sagde  de  igen, 
da  de  blev  lagt  i  deres  seng. 
Men  hvordan  tror  du  mor  kunne  kende, 
hvem  der  virkelig  elskede  hende?'^ 

En  sikker  måde  at  vise  mor  kærlighed  på,  er  ved  at 
efterleve  de  sandheder,  som  mor  så  tålmodigt  underviste 
os  i.  Et  sådant  mål  er  ikke  noget  nyt.  I  Mormons  Bog 
læser  vi  om  en  modig,  god  og  storslået  leder  ved  navn 
Helaman,  der  drog  i  retfærdig  kamp  i  spidsen  for  2000 
unge  mænd.  Helaman  beskrev  disse  unge  mænds  virke: 

»Jeg  [har]  aldrig  ...  set  så  stort  mod  ...  [som  da  de 
sagde]  til  mig:  Fader,  se,  vor  Gud  er  med  os,  og  han  vil 
ikke  have,  at  vi  skal  falde;  lad  os  derfor  gå  frem  ... 

Og  de  havde  aldrig  kæmpet,  og  dog  frygtede  de  ikke 
døden  ...  ja,  det  var  dem  blevet  fortalt  af  deres  mødre,  at 
dersom  de  ikke  tvivlede,  ville  Gud  udfri  dem. 

Og  de  fortalte  mig,  hvad  deres  mødre  havde  sagt  og 
sagde:  Vi  tvivler  ikke  på,  at  vore  mødre  vidste  det.«^ 

Efter  slaget  fortsatte  Helaman  sin  beskrivelse:  »Men 
til  min  store  glæde  var  ikke  én  sjæl  af  dem  faldet;  og  de 
havde  kæmpet  ligesom  med  Guds  kraft;  ja,  aldrig  havde 
man  kendt  mænd,  der  havde  kæmpet  med  sådan  vidun- 
derlig styrke.«^ 

Vidunderlig  styrke  og  mægtig  kraft  -  moderkærlig- 
heden havde  sejret. 

Den  hellige  skrift  og  historien  er  fyldt  med  gribende  og 
overbevisende  beretninger  om  »den  elskede  mor«.  Men  en 
af  dem  overgår  alle  andre.  Stedet  er  Jerusalem,  og  vi 
befinder  os  i  tidernes  midte.  En  skare  romerske  soldater  er 
forsamlet.  Deres  hjelme  er  symbol  på  deres  loyalitet  mod 
kejseren,  deres  skjolde  bærer  hans  våben  og  lanser  er  kronet 
med  den  romerske  øm.  Vi  finder  også  skarer  af  Jerusalems 
indbyggere.  De  militante  og  højrøstede  råb:  »Korsfæst  ham, 
korsfæst  ham,«  er  svundet  bort  i  nattens  stilhed. 

En  sikker  måde  at  vise  mor  kærlighed  på,  er  ved 
at  efterleve  de  sandheder,  som  mor  så  tålmodigt 
underviste  os  i. 

Timen  er  kommet.  Guds  Søns  jordiske  virke  nærmer 
sig  hastigt  sin  dramatiske  afslutning.  Der  hersker  en 
stemning  af  ensomhed.  Ingen  steder  ses  de  lamme 
tiggere,  der  kan  takke  denne  mand  for,  at  de  kan  gå,  den 
døve,  der  takket  være  denne  mand  kan  høre,  den  blinde, 
der  takket  være  denne  mand  kan  se,  eller  de  døde,  som 
takket  være  denne  mand  er  i  live. 

Der  var  dog  stadig  nogle  få  trofaste  tilhængere  tilbage. 
Fra  sin  pinefulde  plads  på  det  brutale  kors  ser  han  sin  mor 
og  sin  elskede  discipel  i  nærheden.  Han  siger:  »Kvinde, 
dér  er  din  søn.«  Derpå  sagde  han  til  disciplen:  »Dér  er 
din  mor.«^ 

Siden  den  frygtelige  time,  hvor  tiden  stod  stille, 
hvor  jorden  skælvede  og  store  bjerge  styrtede  i  grus  - 
ja,  gennem  hele  historien,  op  gennem  århundrederne 
og  videre  ud  i  evigheden  -  lyder  ekkoet  af  hans 
enkle  og  dog  så  guddommelige  ord:  »Dér  er 
din  mor.« 

Når  vi  oprigtigt  lytter  til  den  blide  befaling  og  med 
glæde  følger  dens  hensigt,  vil  det  være  slut  med  disse 
skarer  af  »glemte  mødre«.  Overalt  vil  der  være  »erin- 
drede mødre,«  »velsignede  mødre«  og  »elskede  mødre,« 

og  ligesom  i  begyndelsen  vil  Gud  kunne  se  på  sit  skaber- 
værk og  sige,  at  det  er  godt.^ 

Må  vi  alle  erindre  denne  sandhed:  Man  kan  ikke 
glemme  mor  og  huske  Gud.  Man  kan  ikke  huske  mor  og 
glemme  Gud.  Hvorfor  ikke?  Fordi  disse  to  hellige 
personer,  Gud  og  mor,  er  sammen  om  skabelsen,  og  i 
kærlighed,  opofrelse  og  tjeneste  er  de  ét.  D 


NOTER 

1.  George  Griffith  Fether,  »The  Name  of  Mother,«  fra  Best-Loved 
Poems  of  the  LDS  People,  red.  Jack  M.  Lyon  m.fl.,  1996,  s.  218. 

2.  Ordsp  23:22. 

3.  Luk  7:11-15 

4.  Joy  AUison,  Best-Loved  Poems  of  the  LDS  People,  s.  217-218. 

5.  Alma  56:45-48. 

6.  Alma  56:56. 

7.  Joh  19:26-27. 

8.  Se  1  Mos  1:31. 


FORSLAG  TIL  SAMTALEEMNER 
FOR  HJEMMELÆRERNE 

1.  Vi  elsker  mor,  når  vi  husker,  velsigner  og  elsker 
hende  i  ord  og  gerning. 

2.  Herren  Jesus  Kristus  viste  os,  hvordan  vi  skal 
velsigne  og  elske  mødre. 

3.  Forklar  hvorfor  »man  ikke  kan  glemme  mor  og 
huske  Gud.  Man  kan  ikke  huske  mor  og  glemme  Gud.« 

.?   F  o  R  TÆ  L      MIG      OM 

JESUS 


Richard  M.  Romney 


LANDSKABSFOTOS:  RICHARD  M.  ROMNEY;  PORTRÆTTER  INDSENDT  AF  STAB  OG 
BIDRAGYDERE;  BIBELSKE  LANDSKABSFOTOS  VENLIGST  UDLÅNT  AF  GENESIS  PROJECT  INC. 


Læs  en  historie  om  Jesus, 

dem  jeg  hor  kær, 

en  som  han  ville  fortælle, 

hvis  han  var  her, 

en  fra  hans  vandring  på  livets  vej, 

læs  lidt  om  Jesus,  det  elsker  jeg. 

(Børnenes  sangbog,  s.  36). 

Han  vandrede  på  støvede 
veje  og  sejlede  med 
fiskere.  Han  oplæste 
skriften  i  synagogen,  holdt  en 
prædiken  på  en  bjergskråning  og  jog 
vekselererne  ud  fra  templet.  Han 
helbredte  de  lamme,  bespiste  de 
sultne  og  opvakte  de  døde.  Til  sidste 
gav  han  sit  liv,  men  opstod  igen. 

På  en  klippefyldt  skråning  nær 
Betlehem,  til  venstre,  vogter  en 
hyrde  over  sine  får,  ligesom 
hyrderne  vogtede  over  deres 
får  den  nat,  hvor  Frelseren  blev 
født,  herover. 


Undervejs  underviste,  velsignede 
og  helbredte  han  sit  folk.  Og  ved  at 
undervise  dem,  underviser  han  os. 
Både  de  historier,  som  han  fortalte, 
og  de  historier,  som  skriften  fortæller 
om  ham,  er  fyldt  med  evangeliske 
principper. 

Sangen  »Læs  en  historie  om 
Jesus«  udtrykker  kærlighed  til 
Frelserens  lærdomme.  Som  en 
hyldest  til  påsken  indbyder  vi  dig  til 
at  opleve  den  samme  kærlighed  igen, 
mens  unge  fra  hele  verden  fortæller 
om  deres  følelser  og  det,  de  har  lært 
af  historierne  om  Jesus. 

Også  Josef  drog  op  fra  byen  Nazaret 
i  Galilæa  til  Judæa,  til  Davids  hy,  som 
hedder  Betlehem  ... 

For  at  lade  sig  indskrive  sammen 
med  Maria,  sin  forlovede,  som  ventede 
et  barn. 

Og  mens  de  var  dér,  kom  tiden,  da 
hun  skulle  føde;  og  hun  fødte  sin  søn, 
den  førstefødte,  og  svøbte  ham  og  lagde 

ham  i  en  krybbe,  for  der  var  ikke  plads 
til  dem  i  herberget  (Luk  2:4-7). 

»Jesus  Kristus  er  altid 
i  mine  tanker  og  i 
mit  hjerte.  For  at 
opnå  et  vidnesbyrd  om 
Frelseren  måtte  jeg 
sætte  min  lid  til  ham  og  lære  ham  at 
kende  gennem  studium  af  skrif- 
terne, samt  faste  og  bøn.  Når  vi 
tænker  på  Frelseren  og  hans  fødsel, 
bør  vi  åbne  vores  hjerte  for  ham,  så 
vores  liv  kan  fyldes  med  sandhed  og 
lykke.« 
Dalia  Ybarra, 
Guyaquil  i  Ecuador 

Da  Jesus  gik  langs  Galilæas  Sø,  så 
han  to  brødre,  Simon  kaldet  Peter  og 
hans  bror  Andreas,  i  færd  med  at  kaste 
net  i  søen;  for  de  var  fiskere. 

Han  sagde  til  dem:  »Kom  og  følg 
mig,  så  vil  jeg  gøre  jer  til  menneskefi- 
skere.« 


».•jk" 


De  lod  straks  garnene  være  og 
fulgte  ham  (Matt  4:18-20). 

»Jeg  spekulerede  på,  om 
jeg  kunne  eller  burde 
tage  på  mission.  Jeg  bad 
til  Herren  og  begyndte 
at  studere  skrifterne. 
Alt,  hvad  jeg  læste  i  Det  Nye 
Testamente,  sagde  mig,  at  jeg  skulle 
tage  af  sted.  Vor  himmelske  Fader 
svarede  mig  gennem  skrifterne.  Han 
vil  have,  at  jeg  skal  være  missionær, 
og  jeg  vil  ikke  svigte  ham.« 
Roxana  Margarita  Galeano  Sanahria, 
Quezaltepeque  i  El  Salvador 

Da  ]esus  så  skarerne,  gik  han  op  på 
bjerget  og  satte  sig,  og  hans  disciple  Icom 
hen  til  ham. 

Og  han  tog  til  orde  og  lærte  dem 
(Matt  5: 1 -2). 

»Jeg  elsker  Bjergprædikenen.  Jeg 
bliver  altid  opmuntret,  når  jeg  læser 
den,  fordi  Herren  lover  os,  at  hvis  vi 
vil  adlyde  hans  bud,  venter  himlen  os. 


r  Han  er  vejen,  sandheden 
og  lyset.« 
Maricha  Sasing, 
Cehu  i  Filippinerne 


»Jesus  kom  for  at  hjælpe  os,  både 
åndeligt  og  fysisk.  Han  udførte 
mirakler  og  forkyndte  Guds  ord.  Jeg 
har  forandret  mig  ved  tro  på  hans 
navn  og  gennem  hans  eksempel. 
Jesus  Kristus  er  og  var  den  største  af 
alle  lærere,  fordi  han  lærte  os, 
hvordan  vi  skal  efterleve  evangeliet.« 
Eniscar  Barrios, 
Maturin  i  Venezuela 

Derfor:  Enhver,  som  hører  disse  ord 
og  handler  efter  dem,  skal  ligne  en  klog 
mand,  der  har  hy^et  sit  hus  på  klippen. 

Og  skybruddet  kom,  og  floderne  steg, 
og  stormen  suste  og  ramte  det  hus.  Men 
det  faldt  ikke,  for  dets  grund  var  lagt  på 
klippen. 

Men  enhver,  som  hører  disse  ord  og 
ikke  handler  efter  dem,  skal  ligne  en 
tåbe,  der  har  hygget  sit  hus  på  sand. 


Og  skybruddet  kom,  og  floderne  steg, 
og  stormen  suste  og  slog  imod  det  hus. 
Og  det  faldt,  og  dets  fald  var  stort 
(Matt  7:24-27). 

»Jesus  Kristus  er  den  eneste  sikre 
klippe,  som  vi  kan  bygge  på.  Jeg  ved, 
at  hvis  jeg  stræber  efter  at  bygge  på 
hans  sikre  grundvold,  vil  jeg  kunne 
have  fred  i  dette  liv  og  vende  tilbage 
til  min  himmelske  Faders  nærhed.« 
Maria  Cåmara, 
Valdepenas  i  Spanien 

Og  der  kom  en  voldsom  hvirvel- 
storm, bølgerne  slog  ind  over  båden,  så 
den  var  lige  ved  at  fyldes. 

Men  Jesus  lå  i  agterstavnen  og  sov 
på  en  hynde.  Så  vækkede  de  ham  og 
sagde  til  ham:  »Mester,  er  du  ligeglad 
med,  at  vi  går  under?« 

Og  han  rejste  sig,  truede  ad  stormen  og 
sagde  til  søen:  »Ti  stille,  hold  indel«  Og 
stormen  lagde  sig,  og  det  blev  helt  blikstille. 

Så  sagde  han  til  dem:  »Hvorfor  er  1 
bange?  Har  I  endnu  ikke  tro?«  (Mark 
4:37-40). 


STJERNEN 

10 


Til  venstre:  Solen  glitrer  i  Galilæas 
Sø  i  dag,  som  den  gforde,  da  Jesus 
samlede  sine  disciple  og  under- 
viste dem  i  de  principper  og 
lærdomme,  som  vi  kender  som 
Bjergprædikenen.  Til  højre: 
Ligesom  den  barmhjertige  sama- 
ritaner reddede  den  mand,  som 
var  faldet  i  hænderne  på  røvere 
på  den  ode  vej  til  Jeriko,  kan  vi 
tilbyde  hjælp  til  dem,  der  vandrer 
på  livets  øde  stier. 


»Jeg  holder  meget  af 
beretningen,  om  den- 
gang disciplene  var  ude 
på  Galilæas  Sø,  og  Jesus 
var  sammen  med  dem. 
Så  ramtes  de  af  en  storm,  og  Jesus  lå 
og  sov.  De  blev  bange,  så  de  vækkede 
Jesus,  for  at  han  skulle  hjælpe  dem. 
Jesus  sagde,  at  de  ikke  skulle  være 
bange,  men  føle  sig  helt  rolige.  Af 
den  historie  kan  vi  lære,  at  når  vi  er 
sammen  med  Jesus,  kan  vi  altid  føle 
os  trygge,  og  vi  bør  altid  bede  om 
hans  vejledning.« 
Shirley  Hope  Sebastian, 
Pasig  i  Filippinerne 

Men  Peter  sagde  til  ham:  »Herre,  er 
det  dig,  så  befal  mig  at  komme  ud  til  dig 
på  vandet. « 

Han  sagde:  »Kom!«  Peter  trådte  ud 
af  båden  og  gik  på  vandet  hen  til  Jesus. 

Men  da  han  så  den  stærke  storm, 
blev  han  bange,  og  han  begyndte  at 
synke  og  råbte:  »Herre,  frels  migl« 

Straks  rakte  Jesus  hånden  ud  [og] 
greb  fat  i  ham  (Matt  I4:28'3l). 


»Da  Peter  trådte  ud  til 
Jesus,  gik  det  meget 
godt  i  begyndelsen,  men 
så  begyndte  han  at 
synke.  Jesus  sagde,  at 
Peter  ikke  havde  tro  nok.  Den 
udtalelse  gjorde  dybt  indtryk  på  mig. 
Jeg  ved,  at  det  er  vigtigt  at  have  tro, 
mens  vi  vandrer  gennem  livet.  Jeg 
ved,  at  hvis  vi  har  tro,  kan  vi  udrette 
meget.« 

Dennis  Dan  Nunez, 
Cebu  i  Filippinerne 

Jesus  svarede  og  sagde:  »En  mand 
var  på  vej  fra  Jerusalem  ned  til  Jeriko  og 
faldt  i  hænderne  på  røvere.  De  trak  tøjet 
af  ham  og  slog  ham,  så  gik  de  og  lod 
ham  ligge  halvdød  ... 

Men  en  samaritaner,  som  var 
på  rejse,  kom  hen  til  ham,  og 
han  fik  medynk  med  ham,  da  Jian 
så  ham. 

Han  gik  hen  og  hældte  olie  og  vin  i 
hans  sår  og  forbandt  dem  ...og  bragte 
ham  til  et  herberg  og  sørgede  for  ham« 
(Luk  10:30,  3334). 


»Jeg  kan  godt  lide  lig- 
nelsen om  den  barmhjer- 
tige samaritaner,  for  selv 
om  jøderne  foragtede 
samarinerne  og  samari- 
tanerne foragtede  jøderne,  så  gik 
manden  i  lignelsen  hen  og  hjalp  den 
nødlidende  mand  uden  hensyn  til 
race  eller  baggrund.  Samaritaneren 
gjorde  det,  fordi  han  vidste,  at  det 
var  det  eneste  rigtige.  Og  jeg  ved 
også,  at  jeg  som  sidste  dages  hellig  bør 
gøre  ligesom  samaritaneren.« 
Lennon  Pacardo, 
Pasig  i  Filippinerne 

Og  han  talte  meget  til  dem  i  lignelser  og 
sagde:  »Se  en  sædemand  gilc  ud  for  at  så. 

Og  da  han  såede,  faldt  noget  på 
vejen  ... 

Noget  faldt  på  klippegrund,  hvor  der 
ikke  var  ret  meget  jord  ... 

Noget  faldt  mellem  tidsler,  og 
tidslerne  voksede  op  og  kvalte  det. 

Men  noget  faldt  i  god  jord  og  gav 
udbytte,  noget  hundrede,  noget  tres  og 
noget  tredive  fold.« 

Til  højre:  Ligesom  disciplene  bad 
Jesus  om  hjælp,  da  en  voldsom 
storm  truede  deres  skib,  kan  vi 
søge  trøst  og  styrke  hos  ham, 
når  vi  føler  os  overrumplet  af 
verden.  Yderst  til  højre:  Inden 
for  Jerusalems  mure  så  Jesus  det 
eksempel,  som  udvistes  af 
enken,  der  skønt  hun  var  fattig 
gav  uselvisk  af  sine  midler. 


Det,  der  blev  sået  mellem  tidsler,  er 
ham,  der  hører  ordet,  men  denne 
verdens  bekymring  og  rigdommens 
blændværk  kvæler  ordet,  så  det  ikke 
bærer  frugt  (Matt  13;3'5,  7-8,  22). 

»Jeg  er  det  eneste 
medlem  af  Kirken  på  min 
skole,  og  mine  klasse- 
kammerater prøver  tit  at 
lokke  mig  i  fristelse,  især 
når  de  vil  lokke  mig  til  at  snyde.  Om 
aftenen  beder  jeg  altid  om,  at  jeg  ikke 
må  give  efter  for  fristelserne. 
Forhåbentlig  kan  jeg  på  dommens  dag 
blive  indsamlet  med  hveden  og  bo  hos 
min  himmelske  Fader.« 
Rebecca  Perez, 
Cebu  i  Filippinerne 

Nu  var  der  en  kvinde,  som  levede  i 
synd  i  den  by.  Da  hun  fik  at  vide,  at 
han  sad  til  bords  i  farisæerens  hus,  gik 
hun  derhen  med  en  alabastkrukke  fuld 
af  olie, 

stillede  sig  grædende  bag  ham  ved 
hans  fødder  og  begyndte  at  væde  hans 


fi 


..„..jiåf.l 


fødder  med  sine  tårer  og  tørrede  dem 
med  sit  hår  og  salvede  dem  med  olie. 

Da  farisæeren,  som  havde  indbudt 
ham,  så  det,  tænkte  han  ved  sig  selv: 
»Hvis  den  mand  var  profet,  ville  han 
vide,  hvad  det  er  for  en  slags  kvinde,  der 
rører  ved  ham,  at  det  er  én,  der  lever  i 
synd.« 

fesus  sagde  da  ... 

Hendes  mange  synder  er  tilgivet, 
siden  hun  har  elsket  meget.  Den,  der 
kun  får  lidt  tilgivet,  elsker  kun  lidt. 

Og  han  sagde  til  hende:  »Dine  synder 
er  tilgivet«  (Luk  7:37-40,  47-48). 

fl»For  noget  tid  siden 
I  begik  jeg  en  mindre 
L  synd  -  ikke  noget 
"  alvorligt  -  men  jeg 
^,/  skammede  mig  over  min 
letsindighed.  Min  biskop  forsikrede 
mig  om,  at  Herren  havde  tilgivet  mig 
min  lille  fejltagelse.  Jeg  fik  tårer  i 
øjnene,  og  en  følelse  af  fred  viste  mig, 
at  Herren  elskede  mig.« 
Leonarda  Manzaro, 
Bari  i  Italien 


Og  han  tog  et  brød,  takkede  og  brød 
det,  gav  dem  det  og  sagde:  »Dette  er 
mit  legeme,  som  gives  for  jer  Gør  dette 
til  ihukommelse  af  mig! « 

Ligeså  tog  han  hægeret  efter 
måltidet  og  sagde:  »Dette  bæger  er  den 
nye  pagt  ved  mit  blod,  som  udgydes  for 
jer«  (Luk  22:19-20). 

»Når  jeg  modtager 
nadveren,  tænker  jeg  på 
de  store  smerter,  som 
Jesus  led,  og  jeg  ved,  at 
hans  lidelser  overgår 
ethvert  andet  menneskes.  Jeg  ved, 
at  Kristus  lever  og  at  han  altid 
besvarer  vores  bønner,  hvis  vi  beder 
i  tro.  Jeg  ved  også,  at  Herren  er  mit 
lys.« 

Rodolfo  Abinadi  Vdsquez  Gutiérrez, 
Santa  Cruz  i  Bolivia 

Så  rejser  Jesus  sig  fra  bordet  og  ... 
hælder ...  vand  op  i  et  fad  og  giver  sig  til 
at  vaske  disciplenes  fødder  og  tørre  dem 
med  klædet,  som  han  havde  bundet  om 
sig... 


Da  han  nu  havde  vasket  deres 
fødder  og  taget  sin  kjortel  på  og  sat 
sig  til  bords  igen,  sagde  han  til 
dem:  »Forstår  I,  hvad  jeg  har  gjort 
mod  jer? 

I  kalder  mig  Mester  og  Herre,  og 
med  rette,  for  det  er  jeg. 

Når  nu  jeg,  jeres  Herre  og 
Mester,  har  vasket  jeres  fødder,  så 
skylder  1  også  at  vaske  hinandens 
fødder 

Jeg  har  givet  jer  et  forbillede,  for  at  1 
skal  gøre,  ligesom  jeg  har  ^ort  mod  jer« 
(Joh  13:4-5,  12-15). 

»Jeg  ved,  at  Jesus 
Kristus  kom  til  verden 
for  at  lære  os  at  udvise 
kærlighed  og  tjene  vores 
næste  og  belære  os  om 
evangeliets  guddommelige  lov.  Jeg 
ved,  at  Jesus  Kristus  lever  og  elsker 
os.  Vi  kan  udvikle  os  åndeligt 
gennem  hans  lærdomme  og  hans 
storslåede  eksempel.« 
Erika  Yegues, 
Maturm  i  Venezuela 

Da  kom  ]esus  med  dem  til  et  sted, 
der  hedder  Getsemane,  og  han  sagde  til 
disciplene:  »Sæt  jer  her,  mens  jeg  går 
derhen  og  heder«  ... 

Og  han  gik  lidt  længere  væk,  faldt 
ned  på  sit  ansigt  og  had:  Min  fader,  hvis 
det  er  muligt,  så  lad  dette  bæger  gå  mig 
forbi.  Dog,  ikke  som  jeg  vil,  men  som  du 
vil  (Matt  26:36,  39). 

I  sin  angst  had  han  endnu  mere 
indtrængende,  og  hans  sved  blev  som 
bloddråber,  der  faldt  på  jorden  (Luk 
22:44). 

»Hver  gang  frygten 
kryber  ind  i  mit  liv, 
modløsheden  omringer 
mig,  tristheden  fylder 
mig,  eller  smerten 
kommer,  så  tænker  jeg  på  Jesus 
Kristus  -  at  han  led  meget  mere  end 
jeg,  og  at  han  gjorde  det  for  at  redde 
mig.  Jeg  ved,  at  Jesus  Kristus  gjorde 
alt  muligt.  På  grund  af  det  vil  mine 
lidelser  høre  op.« 
J.  Marleth  Ay ala  T, 
Maracay  i  Venezuela 


»Jeg  ved,  at  Jesus  Kristus  elsker 
mig,  fordi  han  led  for  mig  i 
Getsemane  Have.  Jeg  ved,  at  han  er 
min  Frelser,  og  jeg  ved,  at  han  lever. 
Jeg  kan  føle  det,  når  jeg  har  brug  for 
hans  hjælp.  Han  trøster  mig  altid, 
når  jeg  føler  mig  ensom.« 
Esther  Cafias  Merino, 
Ciudad  Real  i  Spanien 

Og  da  de  havde  korsfæstet  ham, 
delte  de  hans  klæder  mellem  sig  ved  at 
kaste  lod  om  dem  ... 

Over  hans  hoved  havde  de  anbragt 
anklagen  imod  ham,  den  lød:  »DET  ER 
JESUS,  JØDERNES  KONGE«  ... 

Og  ved  den  niende  time  råbte  Jesus 
med  høj  røst:  »Eli,  Eli!  Lemd  sabak- 
tånil«  -  det  betyder:  »Min  Gud, 
min  Gud\  Hvorfor  har  du  forladt 
mig?«  ... 

Men  Jesus  råbte  atter  med  høj  røst  og 
opgav  ånden  (Matt  27:35,  37,  46,  50). 

»Jeg  elsker  min  Frelser  meget 
højt.  Jeg  er  dybt  taknemlig  for  hans 
offer,  for  da  han  døde  på  korset,  viste 


han  os,  hvor  højt  han  elsker  os,  og 
han  gav  os  mulighed  for  at  vende 
tilbage  til  vor  himmelske  Fader.« 
Janelle  Caballero, 
Panama  City  i  Panama 

»Hvorfor  leder  I  efter  den  levende 
blandt  de  dødel«  (Luk  24:5). 

Men  englen  sagde  til  kvinderne: 
»Frygt  ikke'.  Jeg  ved,  at  I  søger  efter 
Jesus,  den  korsfæstede. 

Han  er  ikke  her;  han  er  opstået,  som 
han  har  sagt.  Kom  og  se  stedet,  hvor 
han  lå. 

Og  skynd  jer  hen  og  sig  til  hans 
disciple,  at  han  er  opstået  fra  de  døde« 
(Matt  28:5-7). 

»Frelseren  har  åbnet  en 
dør,  som  giver  mig 
mulighed  for  nåde  og  et 
bedre  liv.  Jeg  tror  på 
opstandelsen.    Den    er 

virkelig  for  mig,  den  er  ikke  bare  en 

historie  eller  et  symbol.« 

Thibault  Crucy, 

Gonches/Gondoire  i  Frankrig 

Yderst  til  venstre:  i 
Getsemane  Have  var  Kristus 
lydig  mod  Faderens  vilje  og 
påtog  sig  vores  synder. 
Senere  gav  han  sit  liv  på 
korset.  Graven  til  venstre 
minder  muligvis  om  den,  som 
for  en  kort  tid  husede 
Frelserens  legeme,  indtil 
hans  opstandelses  herlige 
morgen. 


»Jesus  lever.  Jeg  kan 
fornemme  det,  når  jeg 
læser  i  skrifterne,  og  når 
jeg  synger  salmerne.  Jeg 
kan  føle  det  dybt  i  mit 
hjerte.  Jeg  ved,  at  jeg  gennem  lydighed 
og  ved  tro  på  ham  har  modtaget  og  vil 
modtage  store  velsignelser.  Jeg  er  dybt 
taknemlig  for  alt,  hvad  han  har  gjort 
og  stadig  gør  for  mig.« 
Flavia  Casco, 
Rosario  i  Argentina 

Der  vil  stadig  blive  skrevet  mange 
vidunderlige  beretninger  om  Jesus, 
når  vi  i  vore  dagbøger  nedskriver 
det,  som  vi  lærer  af  ham.  I  denne 
påsketid  vil  vi  opfordre  dig  til  at  gøre 
Jesus  til  højtidens  midtpunkt. 

Når  du  gør  det,  vil  du  erfare,  at 
han  lever  og  elsker  dig,  og  at  du 
gennem  lydighed  og  tro  kan  berede 
dig  på  at  tage  del  i  en  anden  storslået 
beretning,  nemlig  hans  sejrrige  andet 
komme  og  et  liv  sammen  med  dem, 
der  er  værdige  til  en  plads  i  hans 
Faders  rige.  D 


GØR  DIN  PÅSKE 
KRISTUSCENTRER 


Lisa  M.  Grover 

Selvom  påsken  er  en  tid  fyldt 
med  familietraditioner  og 
sjov,  så  er  denne  højtid  også 
tiden,  hvor  vi  mindes  den  helligste 
religiøse  begivenhed  i  verdenshisto- 
rien, nemlig  vor  Herre  og  Frelser  Jesu 
Kristi  forsoning  og  opstandelse.  Her 
er  nogle  forslag  til,  hvordan  du  kan 
fokusere  på  Frelseren  i  påsken: 

■  Beslut  dig  til  at  læse  i  skrifterne 
hver  dag  i  måneden  inden  påske, 
især  beretningen  om  Frelserens 
tjenestegerning  i  Matthæus,  Markus, 
Lukas,  Johannes  og  3  Nephi. 

■  Forbered  en  familieaftenslek- 
tion  om  forsoningen,  og  præsentér 
lektionen  ugen  før  påske. 

■  Få  din  biskops  eller  grenspræsi- 
dents  og  wardets  eller  grenens 
musikformands  godkendelse  til  at 
forberede  et  passende  musikalsk 
indslag  sammen  med  Unge  Piger, 
Unge  Mænd,  Primary  eller  din 
søndagsskoleklasse.  I  kan  lære  en 
salme  eller  finde  nogle  noder  i  et 
gammelt  nummer  af  Stjernen. 
Fremfør  jeres  musiknummer  ved 
nadvermødet  påskesøndag. 

■  Læs  konferencetaler  om 
Frelserens  liv,  forsoning  og  opstan- 
delse. Du  kan  finde  talerne  i  gamle 
numre  af  Stjernen. 

■  I  ugen  inden  påske  kan  du  hver 
dag  læse,  hvad  Kristus  foretog 
sig  den  pågældende  dag.  (Se  Matt 

21-28;    Mark    11-16;    Luk    19-24; 
Joh  11-21). 

■  Gør  det,  som  Kristus  ville  gøre, 
hvis  han  var  her:  Brug  tid  på  at  tjene 
andre. 

■  Udarbejd  en  liste  over  de 
mange  måder,  hvorpå  forsoningen 
påvirker  dit  liv.  Læg  listen  ind  i  din 
dagbog,  og  læs  den  ofte. 

■  Se  solopgangen  påskemorgen. 
Tænk  på  jordens  skønhed  og  dens 
Skabers  store  offer. 

■  Afhold  et  særligt  familie  vidnes - 
byrdmøde  eller  -program  påskesøndag. 

■  Giv  hvert  familiemedlem  et 
lille  billede  af  Frelseren  påske- 
morgen. Skriv  et  budskab  eller 
dit  yndlingsskriftsted  bagpå.  Brug 
billeder  fra  Stjernen  eller  fra  distribu- 
tionscentret. 

■  Gør  en  særlig  indsats  for  at 
tilbede  Frelseren  og  din  himmelske 
Fader  under  nadveren. 

■  Bær  dit  vidnesbyrd  om 
Frelseren  og  hans  forsoning  for  din 
familie,  dit  ward  eller  gren,  eller  en 
ven,  som  ikke  er  medlem  af  Kirken, 
Sørg  for,  at  dine  handlinger  afspejler 
det,  som  du  ved  er  sandt. 

■  Lær  et  skriftsted  om  Frelserens 
forsoning  udenad.  Her  er  nogle 
forslag:  Luk  22:44;  Joh  6:51;  Joh 
10:17;  Rom  6:9;  1  Pet  2:21;  1  Nephi 
11:33;  2  Nephi  2:7;  Mosiah  26:23; 
Alma  11:42;  Mormon  7:5.  D 

Ær  hans 


navn 


Robert  L.  Millet 


Når  vi  virkelig  forstår  vores  guddommelige  oprindelse 
og  arv,  vil  vi  undgå  at  misbruge  Herrens  navn. 


For  nylig  var  jeg  sammen  med 
min  ældste  søn  til  en  base- 
ballkamp. Vi  var  begejstrede 
over  at  se  de  berømte  spillere  og 
glædede  os  over  at  overvære  en  vel- 
spillet sportsbegivenhed.  Men  der  var 
dog  én  ting,  som  ødelagde  en  del  af 
aftenen  for  mig,  nemlig  det  sprog, 
som  nogle  af  tilskuerne  brugte.  Efter 
bare  en  halv  time  fik  kampens 
spænding  og  ønsket  om  en  sejr  nogle 
mennesker  bag  os  til  at  udsende  en 
strøm  af  eder  og  skældsord.  I  de 
næste  tre  timer  måtte  vi  høre  på  et 
beskidt  og  vulgært  sprog,  som  omfat- 
tede en  konstant  misbrug  af  Herrens 
navn  som  bandeord  eller  udbrud.  Da 
vi  vendte  tilbage  til  vores  motel,  følte 
jeg  mig  nedslået,  ja,  endog  besudlet. 
Det  var  en  smertefuld  oplevelse. 

I  en  verden,  hvor  hæderlige 
mennesker  aldrig  ville  myrde,  stjæle 
eller  bedrive  hor,  er  det  overraskende 
at  se,  hvor  tankeløst  mange 
misbruger  Guds  hellige  navn. 
Hvordan  kan  det  være,  at  folk  så 
omhyggeligt  kan  overholde   de   af 


budene  fra  Sinajbjerg,  som 
omhandler  menneskelig  omgang, 
men  tage  så  let  på  omgangen  med 
Guds  ædle  og  hellige  navn?  Jeg  tror, 
at  svaret  ligger  i,  at  det  tredje  bud 
har  lige  så  meget  at  gøre  med  den 
måde,  som  vi  lever  på  og  er  på,  som 
med  den  måde,  vi  taler  på.  Det  er 
nært  forbundet  med  vores  evige 
perspektiv,  den  måde,  vi  tænker  og 
behandler  hellige  emner  på. 

Vi  kan  ikke  fuldt  ud  forstå  alvoren 
af  at  overtræde  dette  bud  uden  at 
vide,  hvad  det  vil  sige  at  påtage  sig 
Guds  navn  og  tale,  handle  og  bede  i 
Herrens  navn. 

AT  BÆRE  HANS  NAVN 

Skønt  Adams  og  Evas  fald  var  en 
vigtig  del  af  frelsesplanen,  gjorde  det 
den  verden,  som  vi  lever  i,  til  en 
falden,  telestial  verden.  Den  ånde- 
lige død,  som  vi  lider,  når  vi  synder  i 
disse  omgivelser,  betyder  en  adskil- 
lelse fra  Gud  og  hans  kongelige 
familie.  Uden  den  mulighed 
for     genforening     med     familiens 

De,  der  er  blevet  født  på 
ny  -  ved  at  udøve  tro, 
omvende  sig,  blive  døbt 
og  modtage  Helligånden 
-  adopteres  ind  i  den 
Allerhøjestes  familie.  Som 
Kristi  sønner  og  døtre  er 
de  ved  pagt  forpligtet  til 
at  leve  og  tale  som  det 
passer  sig  for  det  nye  og 
hellige  navn,  som  de  har 
påtaget  sig. 

overhoved,  som  forsoningen  tilbyder 
os,  ville  vi  miste  retten  til  at  bære 
familiens  navn  og  retten  til  evigt  liv 
sammen  med  vor  himmelske  Fader. 

Udfrielse  fra  åndelig  død  er  gjort 
muligt  af  en  Gud,  som  er  stærkere 
end  døden,  en,  som  retfærdigheden 
ikke  har  noget  krav  på.  Som  den 
forudordinerede  Messias  blev  Jesus 
Kristus  »årsag  til  evig  frelse  for  alle 
dem,  som  adlyder  ham«  (Hebr  5:9). 
Abinadi  belærte  os  om,  at  »Gud 
selv  skal  komme  ned  blandt  sine 
børn  og  skal  genløse  sit  folk  ...  de  ... 
er  dem,  siger  jeg,  der  er  hans  afkom 
eller  arvinger  til  hans  rige«  (Mosiah 
15:1,11). 

Således  er  Kristus  Frelsens  Fader. 
De,  der  er  blevet  født  på  ny  -  ved  at 
udøve  tro,  omvende  sig,  blive  døbt  og 
modtage  Helligånden  -  adopteres  ind  i 
hans  familie,  den  AUerhøjestes  familie. 
Som  Kristi  sønner  og  døtre  (se  Mosiah 
5:7)  forpligter  de  sig  ved  pagt  til  at  leve 
og  tale,  som  det  passer  sig  for  det  nye 
og  hellige  navn,  de  har  påtaget  sig. 

AT  HANDLE  I  HANS  NAVN 

For  næsten  seks  årtusinder  siden 
forklarede  en  engel  Adam:  »Derfor 
skal  du  gøre  alt,  hvad  du  gør,  i  Sønnens 
navn,  og  du  skal  omvende  dig 
og   påkalde   Gud  i  Sønnens   navn 


evindelig«  (Moses  5:8,  fremhævelse 
tilføjet).  Det  er  en  opfordring  til 
Adam  og  alle  hans  efterkommere.  Vi 
skal  gøre  alt  i  Sønnens  navn.  Vi  skal 
tale,  handle,  tilbede,  udføre  rigets 
værk  og  leve  i  Sønnens  navn. 

Når  som  helst  evangeliet  har 
været  på  jorden,  har  Jesus  Kristus 
overdraget  sin  guddommelige 
myndighed  til  udvalgte  tjenere  og 
anerkendt  de  handlinger,  som  de 
udfører  ved  denne  myndighed.  På 
samme  måde  er  evangeliet  blevet 
gengivet  i  vore  dage  for  »at  enhver 
måtte  kunne  tale  i  Gud  Herrens 
navn,  han,  som  er  verdens  Frelser« 
(L&P  1:20).  Det  er  et  enormt 
ansvar.  Vi  må  stræbe  efter  at  tænke, 
tale  og  handle,  som  om  vi  var  ham, 
hvis  velsignede  navn  vi  bærer,  så 
vores  ord  og  gerninger  kan  blive 
hans  ord  og  gerninger. 

Vor  Frelser  kom  i  Faderens  navn 
og  med  myndighed  fra  ham,  og  han 
handlede  i  sin  guddommelige 
kaldelses  majestæt.  Han  helbredte 
de  syge  og  tilgav  synder.  Ved  at  gøre 
det  viste  han  sin  magt  over  fysisk  og 
åndelig  sygdom  (se  Matt  9:1-5;  JSO 
Luk  5:23) .  Jesus  er  Jehova,  og  Jehova 
er  Gud,  og  Gud  har  hverken  brug  for 
en  andens  navn  eller  magt  til  at 
udføre  mirakler.  I  modsætning  hertil 


har  alle  de,  der  er  Herrens  repræsen- 
tanter, kun  ret  til  at  handle  og  virke  i 
Jesu  Kristi  navn  (se  Fil  2:9).  Vi  kan 
kun  tjene  ham  fuldtud,  når  vi 
virkelig  har  påtaget  os  hans  navn. 

AT  MISBRUGE  GUDS  NAVN 

Hvordan  gør  vi  os  så  skyldige  i 
misbrug  af  Guds  navn? 

1.  Hans  børn  misbruger  hans  navn 
ved  at  bande  og  tale  vulgært.  Den 
almindeligst  forståede  overtrædelse 
er  at  bruge  Guddommens  navn  som 
et  bandeord.  Det  græske  ord  for  at 
bande  betyder  »uden  for  templet«. 
Det  er  en  sigende  måde  at  beskrive 
misbrug  af  Guds  navn  på.  Man 
trækker  det,  der  er  helligt,  fra  dets 
ophøjede  plads  ned  i  omgivelser,  som 
er  uhellige  og  urene.  Præsident 
Gordon  B.  Hinckley  har  sagt,  at  »det 
var  så  alvorligt  at  overtræde  denne 
lov  i  det  gamle  Israel,  og  blasfemi 
mod  Herrens  navn  blev  betragtet 
som  en  dødssynd  ... 

Selv  om  denne  alvorlige  straf- 
fedom for  længst  er  hørt  op,  så  er 
alvoren  i  synden  stadig  den  samme« 
{Stjernen,  januar  1988,  s.  41-42). 

Den  stigende  brug  af  eder  og 
vulgært  sprog  i  musik,  bøger,  tv  og  film 
afspejler  vor  tids  vulgaritet.  At  være 
vulgær  vil  sige,  at  man  er  ubehøvlet, 

Herrens  børn  misbruger 
hans  navn  ved  at  bande 
og  tale  vulgært.  Den 
mest  almindelige  over- 
trædelse er  at  anvende 
Guddommens  navn  som 
en  ed.  Den  stigende  brug 
af  bandeord  I  musik, 
bøger,  tv  og  film  afspejler 
vor  tids  vulgaritet. 


grov  eller  usømmelig.  Det  vil  sige,  at 
man  behandler  hellige  emner,  som  om 
de  var  almindelige  eller  ordinære. 
Måske  skyldes  folks  hensynsløshed 
overfor  hinanden  deres  tilsidesættelse 
af  det  hellige.  Den  stigende  splid, 
ubehøvlethed  og  ufølsomhed  i 
samfundet  kan  måske  føres  direkte 
tilbage  til  fornægtelse  af,  trodsighed 
mod  eller  tilsidesættelse  af  Gud.  Når 
vi  elsker  Herren  og  værdsætter  hans 
ord,  stræber  vi  altid  efter  at  handle  og 
tale  i  ærbødighed  for  ham.  På  den 
anden  side  kan  en,  der  ikke  kender 
Gud  og  ikke  finder  nogen  personlig 
værdi  i  tilbedelse  eller  Gudsdyrkelse, 
ikke  forstå  betydningen  af  hellig  og 
hellighed.  Et  sådant  menneske  vil  ikke 
tøve  med  at  misbruge  Guds  navn. 

I  nutidig  åbenbaring  har  Herren 
advaret  os:  »Derfor  skal  alle  menne- 


sker tage  sig  i  agt  for,  hvorledes  de 
tager  mit  navn  på  deres  læber. 

Thi  se,  sandelig  siger  jeg,  at  mange 
er  under  fordømmelse,  fordi  de  tager 
Herrens  navn  forfængeligt  og  bruger  det 
uden  ret ... 

Kom  i  hu,  at  det,  som  kommer 
ovenfra,  er  helligt  og  bør  omtales  med 

o 

varsomhed  og  efter  Andens  tilskyndelse. 
Deri  er  der  ingen  fordømmelse«  (L&P 
63:61-62,  64;  fremhævelse  tilføjet). 

Både  Herren  og  hans  ord 
kommer  ovenfra  (se  L&P  63:59). 
Når  vi  taler  om  ham  eller  anvender 
hans  navn,  bør  vi  gøre  det  med  den 
dybeste  ærbødighed.  Hvis  vi 
benytter  hans  hellige  navn  uden 
omtanke,  uden  passende  overve- 
jelse, så  anvender  vi  det  på  en  jævn 
og  ordinær  måde.  Eller  med  andre 
ord  forfængeligt  og  uden  ret. 

Ældste  Dallin  H.  Oaks  har 
forklaret,  at  »vi  tager  Herrens  navn 
forfængeligt,  når  vi  anvender  hans 
navn  uden  ret.  Det  sker  tydeligvis,  når 
Gud  Faderens  eller  hans  Søn  Jesu 
Kristi  navne  bruges  i  vulgær  tale:  Som 
hadefulde  forbandelser,  i  vredesud- 
brud eller  som  kraftudtryk  i  almindelig 
tale.«  På  den  anden  side  tilføjede 
ældste  Oaks:  »Vi  benytter  Faderens  og 
Sønnens  navne  retmæssigt,  når  vi 
underviser  eller  vidner  om  dem,  når  vi 
beder,  og  når  vi  udfører  præstedøm- 
mets hellige  ordinanser«  (Stjernen, 
aprilkonferencen  1986,  s.  54). 

2.  Hans  høm  misbruger  hans  navn 
ved  at  bryde  eder  og  pagter.  Til  det 
gamle  Israel  sagde  Herren:  »I  må 
ikke  sværge  falsk  ved  mit  navn,  så  du 
vanhelliger  din  Guds  navn«  (3  Mos 
19:12).  En  bibelforsker  har  skrevet 
følgende  om  det  tredje  bud:  »Dette 
forbud  gælder  i  særdeleshed  mened 
eller  det  at  sværge  falsk,  at  bryde  et 
løfte  eller  en  kontrakt,  som  er  blevet 
beseglet  med  en  ed  i  Guds  navn. 
Han  vil  ikke  tillade,  at  hans  navn 
sættes  i  forbindelse  med  nogen  form 
for  svig  eller  forræderi.  Hans  navn 
må  ikke  misbruges,  det  vil  sige  tages 
let  eller  behandles  tankeløst«  (J.  R. 
Dummelow,  A  Commentary  on  the 
Holy  Bible,  1936,  s.  67). 


I  oldtiden  fremhævede  en  ed 
betydningen  af  sandhed  og  hæderlig 
over  for  parterne  i  en  aftale  eller 
vidner  til  en  efterforskning.  Den 
lovformelige  procedure  bestod  af  en 
ed,  der  omfattede  hellige  ord  og 
handlinger  og  blev  beseglet  ved  brug 
af  Guddommens  navn.  Det  var  en 
meget  alvorlig  sag  at  bryde  en  sådan 
ed,  og  det  gik  ikke  ustraffet  for  sig  (se 
Ez  17:12-19).  Men  med  tiden 
begyndte  folk  at  misbruge  deres  eder 
og  at  sværge  på  en  måde,  der  var 
uhellig  eller  gav  dem  mulighed  for  at 
bryde  deres  ed. 

Jesus  pålagde  sine  disciple  en 
større  ansvarlighed: 

»I  må  slet  ikke  sværge,  hverken 
ved  himlen,  for  den  er  Guds  trone, 

eller  ved  jorden,  for  den  er  hans 
fodskammel,  eller  ved  Jerusalem,  for 
det  er  den  store  konges  by. 

Du  må  heller  ikke  sværge  ved  dit 
hoved,  for  du  kan  ikke  gøre  et  eneste 
hår  hvidt  eller  sort. 

Men  i  jeres  tale  skal  et  ja  være  et 
ja  og  et  nej  være  et  nej.  Hvad  der  er 
ud  over  det,  er  af  det  onde«  (Matt 
5:34-37).  Jesus  instruerede  sine 
disciple  i  at  lade  deres  ord  udtrykke 
deres  retfærdighed.  Som  led  i  en 
aftale  mellem  mennesker  skal  et  ja 
være  et  ja,  og  et  nej  skal  være  et  nej. 


Pagter  er  gensidige  aftaler  mellem 
os  og  Gud.  Alle  evangeliske  pagter 
og  ordinanser  udføres  og  indgås  i 
Jesu  Kristi  navn.  Der  kan  ikke 
udrettes  noget  for  menneskenes 
frelse  ved  noget  andet  navn  eller 
nogen  anden  myndighed.  Så  det 
bevidst  at  overtræde  vores  pagter, 
som  er  indgået  i  hans  navn,  er  at  tage 
Herrens  navn  forfængeligt,  at 
behandle  vores  hellige  og  højtidelige 
forpligtelser  letsindigt  eller  tanke- 
løst. Gud  lader  sig  ikke  spotte  (se  Gal 
6:7),  ej  heller  vil  han  tillade,  at  hans 
hellige  ordinanser  spottes  eller 
behandles  letsindigt. 

Desuden  har  de,  der  har  indgået 
evangeliets  pagter,  et  helligt  ansvar 
for  at  opbygge  Guds  rige.  At  afvise 
kaldelser,  forsømme  vores  pligter  eller 
at  svigte  vores  ansvar  er  at  undlade  at 
bære  Herrens  navn  værdigt.  Det  er  at 
tage  hans  navn  forfængeligt.  Herren 
har  advaret  os  om,  at  i  de  sidste  dage 
sker  det,  at  »hævnen  kommer  snart 
over  jordens  indbyggere  ... 

Først  blandt  jer,  siger  Herren,  som 
har  foregivet  at  kende  mit  navn,  men 
ikke  har  kendt  mig  og  har  bespottet 
mig  i  mit  hus«  (L&P  112:24,  26; 
fremhævelse  tilføjet). 

3.  Hans  børn  misbruger  hans  navn 
ved  at  være  letsindige  eller  uærbødige. 

Hvis  vi  oprigtigt  ønslcer 
at  være  Guds  levende 
templer,  vil  vi  i  tanker, 
ord  og  gerninger  huske 
på  de  indvieisesord,  som 
står  på  alle  vore  hellige 
templer:  »Helliget 
Herren.« 


Den  guddommelige  befaling  fra 
Sinaj  »forbyder  nødvendigvis  al 
ubetænksom  og  uærbødig  omtale  af 
Gud  eller  nogen  af  hans  egenskaber 
...  og  vi  kan  trygt  tilføje,  at  enhver 
bøn  ...  som  ikke  ledsages  af  dyb 
ærbødighed  og  en  fromhedens  ånd 
også  fordømmes«  (Adam  Clarkes 
Commentary  on  the  Bible,  forkortet  af 
Ralph  Earle,  1967,  s.  126). 

For  mange  år  siden  sagde  en  ung 
mand,  som  holdt  tale  til  nadver- 
mødet i  vores  ward:  »Brødre  og 
søstre,  det  er  dejligt  at  være  i  jeres 
ward  i  dag.  Jeg  har  hørt,  at  det 
bedste  man  kan  gøre,  når  man  skal 
tale  til  en  forsamling  er  at  varme 
dem  lidt  op  med  et  par  vitser.«  Han 
fortalte  flere  morsomme  historier, 
hvoraf  nogle  var  upassende  til  lejlig- 
heden. Forsamlingen  lo  højt  -  eller 


nogen  af  dem  gjorde  i  det  mindste. 
Andre  undrede  sig  over,  hvad  det 
var,  der  skete.  Efter  at  have  talt  i  15- 
20  minutter  sagde  den  unge  mand: 
»Nå,  jeg  må  hellere  slutte  nu.  Jeg 
siger  alt  dette  i  Jesu  Kristi  navn. 
Amen.« 

Hans  tale  var  morsom  og  under- 
holdende og  ville  have  været  sjov 
under  andre  omstændigheder.  Men 
det  var  trods  alt  et  nadvermøde,  en 
hellig  gudstjeneste.  Der  var  noget 
foruroligende  ved  hans  ord  »i  Jesu 
Kristi  navn«.  Jeg  havde  selvfølgelig 
hørt  de  ord  utallige  gange  i  gennem 
årene.  Men  den  dag  tænkte  jeg  på 
alle  de  gange,  hvor  jeg  havde  holdt 
taler  eller  bedt  bønner  i  Jesu  Kristi 
navn  uden  at  tænke  dybere  over, 
hvis  navn  jeg  anvendte.  Jeg  tænkte 
på  de  gange,  hvor  jeg  havde  talt  om 

emner,  som  jeg  selv  havde  valgt  - 
emner,  som  ikke  nødvendigvis  var 
det,  som  Herren  ønskede  drøftet. 
Jeg  tænkte  på  de  gange,  hvor  jeg 
havde  bedt  mine  bønner  i  en  fart  og 
liret  Forløserens  navn  af  mig,  som 
om  jeg  deltog  i  et  væddeløb.  Jeg 
tænkte  på  de  gange,  hvor  jeg  havde 
modtaget  nadveren,  symbolet  på 
Frelserens  legeme  og  blod,  med  alt 
muligt  andet  i  tankerne. 

Da  slog  det  mig,  og  det  har  det 
gjort  mange  gange  siden,  at  vi  ikke 
behøver  at  bande  for  at  gøre  os 
skyldige  i  misbrug  af  Guds  navn. 
Vi  behøver  bare  at  tage  let  på 
de  opgaver,  som  vi  udfører  som 
medlemmer  af  Herrens  Kirke,  når  vi 
taler  og  handler  i  hans  navn. 

Man  misbruger  Guds  navn,  når 
man  tankeløst  eller  uværdigt 
deltager  i  en  hellig  ordinanse,  når  vi 
foregiver  at  være  trofaste,  mens 
vores  hjerter  eller  hænder  er  urene. 

Selv  om  den  glæde  og  tilfredsstil- 
lelse, som  kommer  af  at  efterleve 
evangeliet,  ikke  skal  holdes  hemme- 
ligt, har  Joseph  Smith  sagt,  at  »det, 
der  hører  Gud  til,  er  af  stor  betydning, 
og  kun  tid  og  erfaring  og  omhyggelige 
og  vægtige  og  højtidelige  tanker  kan 
udpege  og  finde  det«  {Profeten  Joseph 
Smiths  lærdomme,  s.  162). 


PRIS  HANS  NAVN 

Vi  har  det  privilegium  at  bære 
Guds  navn  med  ære  og  retskaf- 
fenhed. Når  vi  gør  det,  vandrer  vi  i 
hans  lys.  »Det,  der  er  af  Gud,  er  lys, 
og  den,  der  modtager  lyset  og 
forbliver  i  Gud,  får  mere  lys,  og  det 
lys  bliver  klarere  og  klarere  indtil  den 
fuldkomne  dag«  (L&P  50:24).  Når  vi 
på  den  anden  side  har  sluttet  pagt 
om  at  ære  Guds  navn  og  ikke  gør 
det,  bliver  vores  sind  »formørket  af 
vantro«.  Så  er  vi  under  fordømmelse, 
og  »hjemsøgelse  og  dom«  venter  os 
(se  L&P  84:54,  58). 

En  kaldelse  til  at  tale  eller  handle 
i  Guds  navn  er  et  helligt  ansvar.  Det 
fortjener  ærbødig  og  dybsindig  over- 
vejelse. Vi  vil  prædike  evangeliet  flit- 
tigere og  bære  mere  brændende 
vidnesbyrd,  hvis  vi  husker  på,  at  vore 
ord  og  vore  gerninger  kan  være  vor 
himmelske  Faders  ord  og  gerninger. 
Vores  guddommelige  ansvar  omfatter 
denne  alvorlige  bestemmelse:  »Da  I 
nu  er  Herrens  agenter  og  går  Herrens 
ærinde,  så  er  alt,  hvad  I  gør  efter 
Herrens  vilje,  Herrens  gerning« 
(L&P  64:29).  Men  hvis  vi  derimod 
taler,  handler  eller  beder  uden  at  søge 
inspiration,  hvis  vi  underviser  i 
menneskers  synspunkter  og  filosofier, 
hvis  vi  tager  let  på  åndelige  opgaver, 


så  tager  vi  Guds  navn  forfængeligt. 

Præsident  Spencer  W.  Kimball 
gav  følgende  råd:  »Det  er  ikke  nok  at 
afstå  fra  at  bande  og  være  blasfe- 
miske. Vi  må  gøre  Herrens  navn 
betydningsfuldt  i  vores  tilværelse. 
Selv  om  vi  ikke  tager  Herrens  navn 
forfængeligt,  bør  vi  ikke  lade  vore 
venner  eller  naboer  og  heller  ikke 
vore  børn  i  tvivl  om,  hvor  vi  står. 
Lad  der  ikke  herske  tvivl  om,  at  vi 
er  tilhængere  af  Jesus  Kristus« 
{Stjernen,  april  1979,  s.  9). 

Det  jordiske  liv  giver  os  mulighed 
for  at  være  trofaste  mod  vores 
guddommelige  førstefødselsret  ved 
retfærdigt  at  påtage  os  Guds  navn. 
Men  samtidig  risikerer  vi  at  miste 
vores  guddommelige  arv,  hvis  vi 
misbruger  hans  navn.  Apostlen 
Paulus  gav  korintherne  dette  råd: 
»Ved  I  ikke,  at  I  er  Guds  tempel,  og  at 
Guds  ånd  bor  i  jer? 

Hvis  nogen  ødelægger  Guds 
tempel,  skal  Gud  ødelægge  ham.  For 
Guds  tempel  er  helligt,  og  det  tempel 
erl«(l  Kor  3:16-17;  se  også  6:19-20). 

Hvis  vi  oprigtigt  ønsker  at  være 
Guds  tempel,  vil  vi  i  tanker,  ord  og 
gerninger  huske  på  de  indvielsesord, 
som  er  skrevet  på  hvert  eneste  af 
vore  hellige  templer:  »Helliget 
Herren.«  □ 

Hugo  Lopez 

fra  Buenos  Aires 
i  Argentina 


DeAnna  Walker 

Når  du  tænker  på  Argentina,  forestiller  du 
dig  måske  store  kvægfarme  og  cowboys. 
Men  Hugo  Lopez  bor  i  en  storby.  Han  bor  i 
Buenos  Aires,  som  er  Argentinas  hovedstad  og  en  af 
de  største  byer  i  Sydamerika.  Hugo  er  medlem  af 
Palermo  Ward  i  Belgrano  Stav  i  Buenos  Aires. 
Det  betyder,  at  hans  hjem,  hans  skole  og  den 
kirkebygning,  han  kommer  i,  alt  sammen 
ligger  mellem  skyskrabere  og  tæt  trafik  i 
denne  storby  med  næsten  14  millioner 
indbyggere. 

Hugo,  der  er  10  år,  er  født  i  Buenos 
Aires,  men  han  har  også  boet  i  Santiago 
i  Chile  i  to  år.  Han  er  det  yngste  barn  i 
familien  og  har  en  storebror  og  en 
storesøster.  Hans  søster  er  gift  og  har  to 
børn.  Hugo  er  meget  stolt  af  at  være 
onkel  i  så  ung  en  alder! 
Hugo  går  i  femte  klasse.  Han  går  til 
skolen,  som  ikke  ligger  særlig  langt  fra  hans 
lejlighed.  Set  ude  fra  gaden  ligner  skolen 

mange  af  de  andre  bygninger  i  byen,  men  skjult  bag  de 
høje  dobbeltdøre  er  der  klasselokaler  i  to  etager,  som 
omgiver  en  åben  gård  med  legemuligheder  inde  midt  i 
bygningen.  Hver  dag,  når  skolen  er  forbi,  strømmer 
hundreder  af  elever  i  skoleuniform  gennem  gangene  og  ud 
på  gaden.  Det  er  tit  svært  at  skelne  lærerne  fra  eleverne, 
fordi  de  går  i  de  samme  uniformer  med  hvide  jakker. 

Da  Hugo  gerne  vil  være  en  god  elev,  slider  han  i  det 
med  sine  lektier,  og  hjemmearbejdet  optager  det  meste 
af  hans  dag.  Han  bestræber  sig  på  at  gøre  det,  som  han 
ved  er  rigtigt  og  at  være  et  godt  eksempel.  Han  er  det 
eneste  medlem  af  Kirken  på  skolen,  og  han  har  erfaret, 
at  det  kan  være  svært  at  være  den  eneste  i  en  gruppe, 
som  gerne  vil  gøre  det  rette.  Når  hans  venner  bander, 
gør  Hugo  sit  bedste  for  at  vise  dem  et  pænere  sprog. 
»Det  gør  mig  ked  af  det,  når  de  ikke  vil  høre  på  mig,« 
siger  han,  »men  jeg  prøver  alligevel  at  vælge  det  rette.« 

Hver  uge  ser  Hugo  frem  til  onsdag  og  fredag  efter- 
middag. »Efter  skoletid  de  to  dage  går  jeg  på 
Conservatorio  de  Musica,  som  er  en  særlig  musikskole,« 
siger  Hugo.  »Jeg  lærer  at  spille  fløjte,  og  jeg  synger  i  et 
kor!«  Hans  øjne  stråler  af  begejstring,  når  han  taler  om 
musik  og  alt  det,  han  lærer  på  musikskolen.  Han  skal  gå 
til  fløjte  i  to  år  mere,  og  hvis  han  fortsætter  i  syv  år,  kan 
han  blive  spillelærer.  Eller  også  kan  han  tage  et  mekani' 
kerkursus  på  skolen,  så  han  kan  tjene  penge  til  et  reali- 
sere sin  drøm  om  at  gå  på  mission. 

Faktisk  arbejder  Hugo  allerede  meget  hårdt  for  at 
forberede  sig  på  sin  mission.  Biskop  Sergio  Lohrmann 
fra  Palermo  Ward  siger:  »Hugo  har  en  stor  viden  om 
evangeliet.  Han  bærer  sit  vidnesbyrd  hver  måned  -  og 
når  han  gør  det,  så  styrkes  wardets  medlemmer  af  at 
høre  ham  fortælle  om  sin  kærlighed  til  Jesus  Kristus  og 
evangeliet.« 

Når  Hugo  bærer  vidnesbyrd,  takker  han  altid  sin  mor 
og  de  lærere,  der  har  lært  ham  at  gå  i  kirke,  hvor  han 
kan  lære  mere.  Og  han  fortæller,  at  han  har  en  særlig 
bøn  i  hjertet  om,  at  hans  far  en  dag  vil  lytte  til  missio- 
nærerne og  komme  i  kirke,  hvor  han  kan  fornemme 
wardets  medlemmers  kærlighed.  Hugo  er  meget  ked  af. 


Øverst:  I  et  frikvarter  viser 
Hugo  og  hans  lærerinde 
deres  skoleuniformer  frem. 
Herover:  Hugo  elsker  at  være 
sammen  med  sine  venner  i 
Primary. 

at  hans  far  og  storebror  ikke  er  interesseret  i  at  høre  om 
Kirken  lige  nu.  Han  siger:  »Min  bror  synes,  at  det  er 
tidsspilde  at  gå  i  kirke.  Men  det  er  ikke  tidsspilde.  Det 
er  den  måde,  vi  opnår  evigt  liv  på!« 

Hugo  forsøger  at  være  et  godt  eksempel  derhjemme, 
såvel  som  i  skolen.  »Jeg  har  et  godt  forhold  til  min  far. 
Jeg  ved,  at  han  er  meget  følsom,  og  jeg  sørger  for,  at  han 
ikke  skal  føle  sig  holdt  udenfor,«  siger  han.  »Nogen 
gange  går  vi  ture  og  snakker  sammen.  Det  betyder 
meget  for  os  begge  to.« 

Og  som  en  god  missionær  studerer  Hugo  skrifterne. 
Når  man  spørger  Hugo,  om  han  har  et  yndlingsskrift- 
sted,  slår  han  hurtigt  op  på  JS-H  1:52-53  og  læser,  om 
dengang  profeten  Joseph  første  gang  så  guldpladerne. 
»Jeg  elsker  Joseph  Smiths  historie,«  siger  han,  mens  han 
overvejer  versene.  Men  når  man  kigger  i  hans  skrifter, 
kan  man  se,  at  det  blot  er  et  af  hans  yndlingsvers.  Hans 
skrifter  ligner  en  missionærs  -  mange  vigtige  vers  er 
markeret  med  klare  farver,  og  han  kender  dem  godt. 

Hver  dag  har  Hugo  mange  muligheder  for  at  være 
missionær.  Uanset  om  han  studerer  skrifterne,  er  et  godt 
eksempel  for  sine  skolekammerater  eller  går  lange  ture 
med  sin  far,  så  stræber  han  altid  efter  at  gøre  det,  som 
han  har  lært. 

Så  hver  søndag  går  Hugo  og  hans  mor  gennem 
Buenos  Aires  travle  gader  for  at  overvære  deres 
kirkemøder  og  lære  mere  om  evangeliet.  Og  -  hvis 
det  tilfældigvis  er  fastesøndag  -  så  bærer  Hugo  sit 
vidnesbyrd.  D 


Herover:  Hugo  elsker  at 
studere  skrifterne  og 
forbereder  sig  til  den  dag, 
hvor  han  skal  være  fuld- 
tidsmissionær.  Herunder: 
Hugos  mor  opmuntrer 
ham  til  at  vælge  det  rette. 

HISTORIER       FRA      MORMONS       BOG 


Mormons  Bogs  løfte 


Inden  Moroni  begravede  pladerne  for  sidste  gang,  skrev 
han  et  løfte  til  lamaniterne  og  andre,  som  ville  læse  denne 
optegnelse. 
Moroni  10:1-2 


d^ 


r^ 


mk 

Han  opfordrede  til,  at  man  læser  bogen,  tænker  dybt  over        Moroni  lovede,  at  hvis  vi  oprigtigt  gør  det  med  tro  på  Jesus 


den  og  derefter  beder  til  vor  himmelske  Fader  og  spørger, 
om  den  er  sand. 
Moroni  10:3-4 


Kristus,  så  vil  Helligånden  hjælpe  os  til  at  vide,  at  den  er  sand. 
Moroni  10:4-5 


Moroni  skrev,  at  hvis  vi  vil  omvende  os  og  følge  Jesus 
Kristus  og  elske  vor  himmelske  Fader  af  hele  vores  »magt, 
sind  og  styrke,«  så  kan  vi  blive  fuldkomne. 
Moroni  10:32 


Da  Moroni  skjulte  guldpladerne  i  højen  Cumorah,  var  hans 
jordiske  virke  fuldført.  Han  skulle  »snart  ...  hvile  i  Guds 
paradis.« 
Moroni  10:34 

FÆLLESTID 


DER  ER  EN  VEJ 


Sydney  Reynolds 


»Jeg  er  sandheden  og  vejen  og  livet;  ingen  kommer 
til  Faderen  uden  ved  mig«  (Joh  14:6) 

Vil  du  gerne  høre  nogle  gode  nyheder? 
Ordet  evangelium  betyder  »gode  nyheder«. 
De  gode  nyheder  er,  at  Jesus  kom  til  verden 
og  betalte  prisen  (sonede)  for  alle  menneskers  synder, 
som  vil  omvende  sig.  Forsoningen  var  vor  himmelske 
Faders  plan  fra  begyndelsen. 

Vor  himmelske  Fader  og  Jesus  Kristus  kan  ikke  leve  i 
syndige  omgivelser.  Derfor  måtte  der  gøres  noget,  så  vi, 
hvis  vi  syndede,  kunne  omvende  os  og  leve  sammen 
med  dem  igen.  Inden  nogen  overhovedet  var  blevet 
født  på  jorden,  var  Jesus  Kristus  blevet  valgt  til  at  være 
den,  som  skulle  sone  for  verdens  synder. 

Vor  himmelske  Fader  elskede  os  så  højt,  at  han  sendte 
Jesus  Kristus,  sin  Enbårne  Søn,  så  enhver,  der  tror  på 
ham  ikke  skulle  fortabes,  men  have  evigt  liv  (Joh  3:16; 
se  også  Joh  17:3).  Jesus  Kristus  levede,  døde  og  opstod, 
for  at  enhver  af  os  kan  leve  igen  og  blive  syndfri. 

Hvad  er  så  vejen  tilbage  til  vor  himmelske  Fader? 
Jesus  Kristus  er  vejen!  (Se  Joh  14:6).  Vi  kan  finde  vejen 
ved  at  følge  hans  evangeliums  principper.  Evangeliets 
første  princip  er  tro  på  Jesus  Kristus.  Vi  må  tro  på  ham 
og  gøre  det,  som  han  vil  have  os  til  at  gøre.  Noget  af 
det,  som  han  ønsker,  vi  skal  gøre,  er  at  omvende  os  fra 
vore  synder.  Omvendelse  er  evangeliets  andet  princip 
eller  grundsætning.  Når  vi  er  gamle  nok  til  at  være 
ansvarlige  for  vore  synder,  kan  vi  efterleve  evangeliets 
tredje  princip  og  lade  os  døbe  ved  nedsænkning.  Dåben 
gør  os  til  medlemmer  af  Kirken  og  gør  det  muligt  for  os 
at  opnå  tilgivelse  for  vore  synder,  når  vi  omvender  os. 
Det  at  modtage  Helligånden  er  evangeliets  fjerde 
princip.  Helligånden  kan  vejlede  os,  når  vi  skal  træffe 
valg,  og  trøste  os,  når  vi  er  kede  af  det.  Med 
Helligåndens  hjælp  kan  vi  elske  vor  himmelske  Fader, 
Jesus  Kristus  og  andre. 


Vi  skal  efterleve  evangeliets  principper  hele  livet. 
Nephi  lovede  os,  at  hvis  vi  vil  »stræbe  fremad  ...  samt 
holder  ud  indtil  enden,  se,  så  siger  Faderen,  skal  I  få  det 
evige  liv«  (2  Nephi  31:20).  Evigt  liv  betyder  at  leve 
sammen  med  vor  himmelske  Fader  og  Jesus  Kristus  for 
evigt  og  leve  det  liv,  som  de  lever.  Det  er  sandelig  gode 
nyheder! 

Instruktioner 

Du  kan  være  med  til  at  udbrede  de  gode  nyheder.  Gør 
avisen  på  side  7  færdig  ved  at  klippe  den  overskrift  og  de 
artikler  og  skriftsteder,  som  står  nederst  på  siden,  ud  og 
lime  dem  fast  på  deres  rette  pladser.  Du  kan  også  skrive 
og  illustrere  nogle  artikler. 

Forslag  til  fællestid 

1.  Drøft  Joh  14:6  med  børnene.  Hjælp  dem  til  at  lære  skrift- 
stedet udenad  ved  at  gentage  det,  stoppe  op  og  lade  et  ham  sige  det 
næste  ord.  Lad  så  et  andet  ham  sige  det  næste  ord.  Bliv  ved  med 
at  gentage  skriftstedet,  indtil  så  mange  høm  som  muligt  har  fået 
lov  at  sige  et  ord. 

2.  Find  et  stort  hillede  af  en  familie  og  lim  det  på  et  stykke 
karton.  Skriv  følgende  bag  på  hilledet:  »Forsoningen  gør  det  muligt 
for  familier  at  være  sammen  for  evigt. «  Klip  hilledet  ud  som  et 
puslespil.  Del  brikkerne  ud  og  lad  børnene  samle  hilledet  på  en  væg 
eller  tavle.  Når  de  har  samlet  puslespillet,  så  fortæl  dem,  at  der 
står  et  hemmeligt  budskab  bag  på  det,  som  fortæller  os  noget  vigtigt 
om  familier  Del  brikkerne  ud  igen  og  saml  det  med  hudskabssiden 
opad.  Syng  »Vores  familie«  (Børnenes  sangbog,  s.  98). 

3.  Medbring  en  taske,  en  rygsæk  eller  spand,  som  er  fyldt  med 
tunge  genstande,  der  er  påklæbet  mærkater  med  forskellige  synder. 
Såsom  at  snyde,  at  være  ulydig  mod  sine  forældre  eller  at  lyve.  Bed 
at  ham  om  at  tage  alle  genstandene  op.  Når  alle  »synderne«  er 
væk,  bliver  bamets  »hyrde«  lettere.  Sammenlign  vægten  af  den 
fyldte  og  den  tomme  beholder  Forklar,  at  Jesus  Kristus  har  fortalt 
os,  at  hvis  vi  vil  komme  til  ham  gennem  tro,  omvendelse  og  dåb,  så 
bliver  vores  hyrder  lettere.  D 

(Lim  overskrift  på  her) 

»Vi  tror,  at  evangeliets  første 
grundsætninger  og  forordninger  er;  1) 
Tro  på  Herren  Jesus  Kristus« 
(4.  Trosartikel). 

Tro  er  at  håbe  på  noget,  som  vi 
ikke  kan  se,  men  som  er  sandt  (se 
Alma  32:21).  Og  tro  skal  være  foku- 
seret på  Jesus  Kristus.  Vores  tro  bliver 
større,  når  vi  adlyder  evangeliets  prin- 
cipper og  vælger  det  rette. 


EVANGELIET  FORKYNDT 
FOR  NEPHITER 


(Lim  artikel  på  her) 


(Lim  billedtekst  på  her) 


OMVENDELSE  ER  NØDVENDIG 


(Lim  skriftstedshenvisninger  på  her) 


HVEM: 


HVAD: 


(Dit  navn) 


P 


(Skal  døbes/blev  døbt) 

HVORNÅR: 


(Måned  og  år) 


HVOR: 


VI  MA  HOLDE  UD 
TILENDEN 

(Se  nr.  1  nedenfor) 


(Der,  hvor  dåben  finder  sted) 

HVORDAN: 


MODTAG 
HELLIGÅNDEN 

(Se  nr.  2  nedenfor) 


(Ved  nedsænkning  og  med 
præstedømmets  myndighed) 


HVORFOR: 


JSe  Joh  3:5) 


1.  Leg  journalist  og  spørg  tre  menne- 
sker,  hvad  det  betyder  at  holde  ud  til 


enden  (se  2  Nephi  31:16).  Skriv  deres 
svar  under  overskriften. 


2.  Tegn  en  tegning  af  et  barn,  der 
bliver  bekræftet  som  medlem. 

Sheila  R.  Woodard  (Bygger  på  en  virkelig  begivenhed) 

ILLUSTRERET  AF  MARK  ROBISON 


om  nu,  Søren,«  sagde  Jørgen,  mens  han  slen- 
trede ned  ad  den  gamle  støvede  grusvej 
sammen  med  sine  venner.  »Der  er  ikke  nogen, 
der  finder  ud  af  det.« 

Jeg  sakkede  lidt  bagud  og  tænkte  over  den  samtale, 
som  Jørgen  og  jeg  havde  haft  den  morgen.  Han 
fortalte  mig,  at  han  ville  stjæle  vandmeloner  fra  bror 


Volmer.  Jeg  vidste,  at  det  var  forkert  at  stjæle,  men  jeg 
tænkte,  at  hvis  jeg  gik  med  til  det,  så  kunne  vi  være 
venner.  Så  da  han  havde  talt  ud,  stak  jeg  ham  en  løgn. 
»Jeg  ved  alt  om  at  stjæle.  Det  er  pærelet.  Jeg  har 
prøvet  det  før.« 

»Har  du  det?«  udbrød  han  forbavset.  »Vent  til  jeg 
fortæller  de  andre  det.«  Da  han  havde  fortalt  det  til  de 
andre  i  gruppen,  så  de  på  mig  med  fornyet  interesse. 
Det  kunne  jeg  godt  lide,  men  nu  var  jeg  jo  knibe.  Jeg 
havde  ikke  lyst  til  at  stjæle  noget,  især  ikke  bror 
Volmers  præmiemeloner. 

Bror  Volmer  var  lige  så  gammel  som  min  bedstefar, 
men  han  havde  været  min  eneste  ven,  da  vi  flyttede  her 


e 


e« 


til  byen.  Han  vidste,  at  jeg  var  ensom  og  trængte  til  en 
ven.  Og  jeg  vidste,  at  indtægten  fra  hans  melonmark 
var  det,  som  han  og  søster  Volmer  levede  af. 

»Skynd  dig  nu,  Søren,«  råbte  en  af  de  andre  drenge 
over  skulderen.  »Bror  Volmer  kommer  snart  tilbage 
efter  endnu  et  læs  meloner.  Hvis  vi  ikke  når  frem  til 
marken  før  ham,  så  må  vi  vente  til  i  morgen.« 

Nå,  skidt,  tænkte  jeg.  Jeg  har  hrugfor  venner  på  min 
egen  alder.  Jørgen  er  jo  i  min  primaryklasse  og  min  spejder- 
trop,  og  alle  de  andre  drenge  kan  godt  lide  ham.  Hvis  vi 
bliver  venner,  får  jeg  en  masse  drenge,  jeg  kan  være  sammen 
med.  Desuden  synes  mor  jo,  han  er  en  god  ven.  Og  det 
gjorde  jeg  også  -  indtil  nu. 


Da  jeg  indhentede  Jørgen,  begyndte  han  at  lægge 
planer.  »Claus,  du  holder  udkig.  Hvis  der  kommer 
nogen,  så  pifter  du.  Bo,  du  og  Søren  skynder  jer  hen  til 
den  nærmeste  melonrække.  Jens  og  jeg  følger  lige  efter. 
Husk,  vi  har  ikke  så  meget  tid,  så  vær  ikke  for  kræsne. 
Bare  vælg  de  største  meloner,  som  I  kan  bære.« 

»Ja,«  sagde  Claus  samtykkende,  mens  han  slikkede 
sig  om  munden.  »Vi  ved  jo  allerede,  hvor  godt  de 
smager.« 

»Sæt  nu  vi  bliver  opdaget,«  sagde  jeg. 

»Er  du  nervøs?«  spurgte  Bo. 

»Nej,  ikke  jeg,«  løj  jeg  for  anden  gang  på  en  halv 
time.  »I  har  ret.  Vi  må  hellere  skynde  os.« 

Den  egentlige  grund  til,  at  jeg 
ville  skynde  mig,  havde  ikke  noget 
med  melonerne  at  gøre.  Sandheden 
var,  at  jeg  ikke  kunne  bære  at  se 
bror  Volmers  blik,  hvis  han  opda- 
gede, at  jeg  havde  stjålet  fra  ham. 
Vi  var  venner,  og  rigtige  venner 
hjælper  hinanden.  Jeg  begyndte  at 
få  det  meget  dårligt. 

»Bare  rolig,  Søren,«  sagde  Jørgen. 
»Der  er  ingen,  som  finder  ud  af  det.« 

Hvordan  rodede  jeg  mig  ud  i  det  her?  tænkte  jeg.  Jeg 
måtte  skyde  skylden  på  nogen.  Så  jeg  bebrejdede  mor. 
Det  er  hendes  skyld,  at  vi  måtte  flytte,  da  far  døde. 

»Sikkert,«  mumlede  jeg  stille.  »Og  se  nu,  hvad  du 
laver.«  Jeg  vidste  godt,  hvorfor  mor  havde  solgt  huset. 
Hun  ville  ikke  gå  på  arbejde  og  lade  mig  være  alene 
hjemme.  Hun  elskede  det  gamle  hus,  og  jeg  vidste,  at 
hun  ikke  havde  mere  lyst  til  at  flytte  væk  fra  sine 
venner,  end  jeg  havde. 

»Nu  sakker  du  bagud  igen,  Søren,«  sagde  Jørgen. 

»Jeg  ved  det  godt,«  sagde  jeg,  mens  jeg  sparkede  en 
sten  hen  over  vejen  med  siden  af  foden. 

Da  vi  endelig  nåede  frem  til  bror  Volmers  melon- 
mark, vidste  jeg,  at  jeg  havde  truffet  mit  livs 
dummeste  valg.  Men  jeg  vidste  ikke,  hvordan  jeg 
skulle  rode  mig  ud  af  det.  Så  kom  jeg  i  tanker  om 
teksten  fra  en  sang,  som  vi  havde  lært  i  Primary.  Jeg 
begyndte  stille  at  synge: 

»Vælg  kun  ret,  når  du  skal  til  at  vælge.  Lyt  til 
Helligåndens  blide  ord.  Kristi  lys  vil  altid  være  hos  dig, 
når  til  det  rette  du  dig  selv  betror«  (»Vælg  kun  ret,« 
Salmer  og  sange,  nr.  155). 

Da  jeg  nåede  til  omkvædet,  sang  alle  drengene  med. 
Da  vi  var  færdige,  vidste  jeg,  at  jeg  måtte  sige  noget.  »Vi 
kan  ikke  gøre  det  her!«  sagde  jeg  og  så  fra  drengene  til 
melonmarken.  »Det  er  forkert.« 

»Men  du  sagde,  at  du  havde  stjålet  før,«  sagde  Jørgen 
anklagende. 

»Det  var  løgn,«  indrømmede  jeg.  »Jeg  har  aldrig 
stjålet  noget,  og  jeg  vil  heller  ikke  gøre  det  nu.« 


»Heller  ikke  jeg,«  sagde  Claus  og 
stillede  sig  hen  ved  siden  af  mig. 

Overrasket  vendte  jeg  mig  mod 
Claus.  »Jeg  troede,  du  havde  stjålet 
før.  Du  sagde  jo,  at  du  vidste,  hvor 
gode  bror  Volmers  meloner  er.« 

»Vi  løj  også,«  indrømmede  Bo. 
»Bror  Volmer  giver  min  familie 
vandmeloner  fra  sin  mark  hvert  år.« 
»Ja,  og  de  smager  smadder  godt,« 
sagde  Jens  og  var  lige  ved  at  savle. 
»Han  giver  meloner  til  alle,  som  vil  have  dem.« 
»Hvorfor  skal  vi  så  stjæle  dem?«  råbte  jeg  næsten. 
»Vi  syntes,  det  kunne  være  sjovt,«  sagde  Claus,  mens 
han  borede  skosnuden  ned  i  den  løse  jord. 

»Ja,«  sagde  Jørgen  hviskende.  »Men  det  er  slet  ikke 
så  sjovt  nu.« 

Da  bror  Volmer  kom  kørende,  sad  vi  i  skyggen  af  et 
blikskur  og  talte  om  hans  vandmeloner. 

»Davs,  drenge,«  råbte  han.  »Jeg  er  glad  for  at  se  jer. 
Jeg  kunne  godt  bruge  jeres  hjælp  til  at  samle  et  læs 
meloner  mere.« 

Vi  følte  os  lidt  skyldige  og  spurgte,  hvordan  vi  skule 
gøre  det  uden  at  beskadige  melonerne.  Da  vi  to  timer 
senere  havde  fyldt  hans  lastbil,  tilbød  han  os  arbejde 
resten  af  sommeren.  Og  så  sagde  han:  »Hver  af  jer  kan 
vælge  en  vandmelon,  som  I  kan  tage  med  hjem  til  jeres 
familie.« 

»Det  bliver  min  familie  glad  for,«  sagde  Bo  glad.  »Så 
sent  som  i  går  sagde  far,  at  hans  mund  løb  i  vand  ved 
tanken  om  bror  Volmers  meloner.« 

»Også  min,«  sagde  Claus  med  et  stort  grin. 
Da  Jens,  Claus  og  Bo  gik  hjem,  var  der  kun  mig  og 
Jørgen  tilbage. 

»Jeg  er  ked  af  det,  Søren.  Jeg  gik  vist  lidt  for  vidt.« 
»Jeg  er  også  ked  af  det,  Jørgen.  Jeg  er  glad  for,  at  vi 
traf  den  rigtige  beslutning  til  sidst.« 

Jørgens  ansigt  lyste  op.  »Det  er  jeg  også!  Nu  kan  vi 
spise  vandmelon  uden  at  have  dårlig  samvittighed.  Og 
vi  har  også  fået  arbejde.  Så  kan  det  da  ikke  blive 
bedre!«  D 

HISTORIEFORTÆLLEREN  FRA  CALIiAA,  AF  DEL  PARSON 


<^  Påskequiz 


1.  Hvem  lovede  Jesus  Kristus  at  sende  til  disciplene, 
når  han  selv  var  væk?  (Se  Joh  14:16,  26;  16:7). 

2.  Hvilken  discipel  forrådte  Frelseren? 
(Se  Luk  22:47-48). 

3.  Hvilken  discipel  var  det,  der  tre  gange  sagde,  at 
han  ikke  vidste,  hvem  Jesus  var,  dengang  Jesus  Kristus 
var  blevet  forrådt  og  ført  bort?  (Se  Luk  22:55-62). 

4.  Hvem  hævdede,  at  han  havde  magt  til  enten  at 
korsfæste  eller  løslade  Jesus  Kristus?  Jesus  svarede,  at 
denne  mand  ikke  »havde  nogen  som  helst  magt,« 
medmindre  den  blev  han  givet  »ovenfra«.  (Se  Joh 
19:10-11). 

5.  Hvem  ville  jøderne  have  løsladt  i  stedet  for  Jesus? 
(Se  Joh  18:39-40). 

6.  Hvilken  discipel  bad  Jesus  om  at  tage  sig  af 
sin  mor  Maria?  I  Lære  og  Pagter  kalder  Herren 
denne  discipel  for  »min  elskede«.  (Se  Joh  19:26-27; 
L&P7:1). 


A  P  R  I 


7.  Hvem  tog  Frelserens  legeme  ned  fra  korset,  svøbte 
det  i  et  rent  lagen  og  lagde  det  i  sin  egen  grav? 

(Se  Matt  27:57-60). 

8.  Hvem  var  den  første,  der  så  Jesus,  efter  at  han  var 
opstået  fra  graven?  Jesus  sagde,  at  hun  ikke  måtte  røre 
ham,  fordi  han  endnu  ikke  havde  været  hos  sin  Fader. 
(Se  Joh  20:1,  16-18). 

9.  Hvem  troede  ikke  på,  at  Jesus  Kristus  havde  vist 
sig  fra  de  andre  disciple,  efter  at  Jesus  var  blevet  kors- 
fæstet? Denne  person  ville  selv  se  naglegabene  i 
Frelserens  hænder.  (Se  Joh  20:24-25). 

10.  Hvem  sagde:  »Jeg  er  opstandelsen  og  livet;  den, 
der  tror  på  mig,  skal  leve,  om  han  end  dør«? 

(Se  Joh  11:25).* 

snsd[(oi)  '■smuo^J^  (g)  .'aus/ppSpyy  pupja^  (g) 

'.væitnuuy  p pso[  (/^)  .'sauum^o/"  (9)  '.svqqvxvq  (g)  .'snjpjij  (^) 

.'j-ajaj  (£)  '.svTpn[  (i)  .'uapupSijpf^  ([)  :ua2;2;m&3?/spj  pcjf  ipnj 

SE  OG  LÆR 

GENERALKONFERENCEAKTIVITET 


Hvert  år  i  april  og  oktober 
afholder  Kirken  general' 
konference  i  Salt  Lake 
City.  Ved  disse  konferencer  taler 
Kirkens  ledere  til  os  og  hjælper  os 
med  at  lære  at  forstå  Jesu  Kristi 
lærdomme  og  det,  han  ønsker,  vi 
skal  vide. 

Dette  generalautoritetshjul 
hjælper  dig  med  at  genkende 
navnene  på  medlemmer  af  Det 
Første  Præsidentskab  og  De  Tolv 
Apostles  Kvorum.  Hvis  du  lærer  dem 


nu,  kan  du  prøve  din  hukommelse, 
når  du  ser  deres  billeder  i  generalkon- 
ferencenummeret af  Stjernen. 

Du  og  din  familie  kan  bruge  en 
familieaften  på  at  læse  og  drøfte 
konference  taler.  Bed  din  familie  om 
at  hjælpe  dig  med  at  skrive  et 
vigtigt  budskab  fra  hver  generalau- 
toritet på  »Husketavlen«. 

Instruktioner 

Klip  side  13  ud  af  tidsskriftet  og 
lim  den  på  et  stykke  karton  eller 


tykt  papir.  Klip  billedhjulet  og  pilen 
ud.  Klip  forsigtigt  den  lille  rude  ud 
af  pilen  langs  de  stiplede  linjer. 

Klip  flappen  i  den  anden  ende  af 
pilen  fri,  men  kun  langs  de  stiplede 
linjer.  Gør  pilen  fast  til  billedhjulet 
med  en  papirbinder  eller  lignende, 
så  prikken  på  pilen  sidder  over 
prikken  på  hjulet. 

Drej  pilen  hen  på  en  generalauto- 
ritet og  se,  om  du  kan  huske  hans 
navn  og  kaldelse.  Se  efter  om  du  har 
ret  ved  at  løfte  flappen  på  pilen.  D 


Præsident  Gordon  B.  Hinckley 


Ældste  David  B.  Haight 


Ældste  Joseph  B.  Wirthlin 


Præsident  Thomas  S.  Monson 


Ældste  Neal  A.  Maxwell 


Ældste  Richard  G.  Scott 


Præsident  Jannes  E.  Faust 


Ældste  Russell  M.  Nelson 


Ældste  Robert  D.  Hales 


Præsident  Boyd  K.  Packer 


Ældste  Dallin  H.  Oaks 


Ældste  Jeffrey  R.  Holland 


Ældste  L.  Tom  Perry 


Ældste  M.  Russell  Ballard 


Ældste  Henry  B.  Eyring 


SAAÅ  VENNER 


DEN  ALLERMEST  TAKNEMLIGE  TAK  AF  ALLE 


Samuel  Pulsipher 

ILLUSTRERET  AF  MARK  ROBISON 


ette  bad  indledningsbønnen 
til  familiens  hjemmeaften. 
Da  hun  havde  sagt  amen, 
takkede  far  hende  og  sagde:  »Vi  var 
enige  om  at  vise  noget,  som  vi  ville 
takke  vores  himmelske  Fader  for. 
Vil  du  vise  os,  hvad  du  har, 
Mette?« 

Hun  rystede  på  hovedet,  så  håret 
svingede  frem  og  tilbage.  »Ikke  lige 
nu,  far.  Jeg  har  den  allermest 
taknemlige  tak  af  alle,  så  jeg  vil 
gerne  vente  til  sidst.« 

Far  nikkede.  »Godt,  men 
eftersom  baby  Benjamin  er  for  lille 
til  at  være  med,  så  er  det  mors  tur.« 

Mor  tog  det  billede  op,  som  hun 
havde  i  skødet.  »Hvem  kan  fortælle 
mig,  hvad  det  her  er?« 

Mette  rakte  hånden  i  vejret. 
»Det  ligner  en  stor  glaskugle.« 


'3^S"y^<=^^^^3J'^'-"  *  "^iiS'SSSK.'KKrt^SW 


»Det  er  rigtigt,«  sagde  mor.  »Men 
det  er  faktisk  et  billede  af  jorden 
taget  ude  fra  rummet.  Alle  de  træer 
og  blomster  og  andre  smukke 
ting,  som  vi  ser  omkring 
os  er  en  del  af  denne 
jord,  og  jeg  er  meget 
taknemlig  for  at  have  sådan 
et  dejligt  sted  at  bo.« 

»Tak,«  sagde  far.  »Det  er  jeg 
også.«  Han  tog  en  lille  tavle  og 
tegnede  et  surt  ansigt  på  den.  »Selv 
om  jeg  elsker  min  himmelske  Fader, 
så  begår  jeg  alligevel 
fejltagelser,  og  det  gør 
mig  ked  af  det.«  Med 
en  klud  viskede  far 
det  sure  ansigt  væk  og 
tegnede  et  smilende  ansigt.  »Jeg  er 
taknemlig  for,  at  vi  kan  omvende  os, 
for  så  kan  jeg  gøre  det  godt  igen  og 
blive  glad.« 

Mor  gav  hans  hånd  et  lille  klem. 
»Det  er  jeg  også  glad  for.«  Hun 
vendte  sig  mod  Mette.  »Lad  os  nu 
høre,  hvad  du  vil  takke  for.  Jeg  er 
sikker  på,  at  det  er  godt!« 

Med  et  stort  smil  tog 
Mette  et  nummer  af 
Stjernen  og  viste  et  billede  af 
Jesus.  »Jeg  er  taknemlig  for 
Jesus,«  sagde  hun. 


Mor  gav  Mette  et  knus.  »Jesus 
Kristus  var  med  til  at  skabe  denne 
smukke  jord  og  hans  forsoning  gør 
det  muligt  at  omvende  sig.« 

»Du  havde  ret,«  sagde  far.  »Du 
havde  den  allermest  taknemlige  tak 
af  alle.«  D 


YINDUESBILLEDE 

Rosie  Centrone 

Her  er  et  billede,  som  du  kan 
hænge  op  i  dit  vindue,  hvor 
solen  kan  skinne  igennem  det. 
Tag  forsigtigt  side  15  ud  af  tidsskriftet 
og  sæt  det  fast  på  dit  vindue  med 
tape,  så  billedet  af  Jesus  Kristus 
vender  ind  mod  dig.  Billedet  minder 
dig  om,  hvem  der  skabte  verden.  I 
Lære  og  Pagter  88:7  står  der  om 
Kristus:  »Han  er  endog  solen  og 
solens  lys  og  den  kraft,  hvorved  den 
blev  skabt.«  Det  lys,  der  skinner 
gennem  dit  vinduesbillede  er  Jesu 
Kristi  eget  lys.  D 


< 

to 


BESØGSLÆRERINDEBUDSKABET 


ET  ORDENS  HUS,  ET  GUDS  HUS 


Tidligt  i  denne  uddeling  gav 
Herren  sit  folk  denne 
besked:  »Organiser  jer  ... 
byg  et  hus  ...  et  ordens  hus,  ja,  et 
Guds  hus«  (L&P  88:119).  Orden  er 
karakteristisk  for  Herrens  værk.  »Se, 
mit  hus  er  et  ordens  hus,  siger 
Herren,  og  ikke  et  forvirringens  hus« 
(L&P  132:8). 

ORDEN  I  KIRKEN 

Herren  leder  sit  folk  -  og  hans  folk 
hjælper  hinanden  -  på  velordnet  vis 
gennem  en  organisation,  der  styres  af 
Herren  selv.  Under  hans  vejledning 
står  Det  Første  Præsidentskab  og  De 
Tolv  Apostles  Kvorum  for  den  inspire- 
rede ledelse.  Er  der  nogen  større  trøst 
end  at  vide,  at  en  fuldkommen, 
almægtig  Gud  konstant  våger  over 
sine  børn  på  denne  måde?  Brigham 
Young  forklarede:  »Den  almægtige 
Herre  leder  denne  Kirke,  og  han  vil 


aldrig  tillade,  at  I  ledes  på  afveje,  hvis  I 
gør  jeres  pligter.  I  kan  gå  hjem  og  sove 
lige  så  sødt  som  et  barn  i  moders  arme, 
som  I  kan  være  trygge  ved,  at  der  ikke 
er  fare  for  at  jeres  leder  vil  lede  jer  på 
vildspor,  for  hvis  de  skulle  prøve  at 
gøre  det,  ville  Herren  hurtigt  feje  dem 
væk  fra  jorden«  {Kirkens  præsidenters 
lærdomme:  Brigham  Young,  s.  138). 

Præsident  Gordon  B.  Hinckley 
har  bekræftet:  »Gud  står  ved  roret. 
Tvivl  aldrig  på  det  ...  Sandheden 
findes  i  denne  kirke.  Myndigheden 
findes  i  dette  præstedømme. 
Ledelsen  findes  i  dette  præste- 
dømme på  alle  niveauer«  (Stjernen, 
juli  1994,  s.  57). 

AT  TJENE  GENNEM  KIRKENS 
ORGANISATION 

Kirken,  der  ledes  af  Herren 
gennem  hans  præstedømme,  lader 
medlemmerne  sørge  for  hinanden 
på  en  organiseret  måde.  Hjælpe- 
foreningen er  en  vigtig  del  af  den 
organisation.  Præsident  J.  Reuben 
Clark  jun.  forklarede,  at  Hjælpe- 
foreningens medlemmer  »opmuntrer 
de  tyngede  og  nedslåede,  de  styrker 
de  modløses  hænder  og 
bortjager  fortvivlelsen  fra 
den  bekymredes 
hjerte«  (Messages  of 
the  First  Presidency 
of  the  Church  of 
Jesus  Christ  of 
Latter- day     Saints, 


samlet  af  James  R.  Clark,  seks  bind, 
1965-1975,  6:77). 

Efter  at  være  flyttet  til  et  nyt  ward 
blev  en  søster  ramt  af  en  alvorlig 
sygdom,  som  gjorde  at  hun  måtte 
holde  sengen  i  to  år.  Hun  beskriver, 
hvordan  søstrene  fra  hendes  nye 
ward,  der  virkede  gennem  Hjælpe- 
foreningens organisation,  velsignede 
hendes  tilværelse. 

»Min  kærlige  og  medfølende 
hjælpeforeningspræsidentinde  kom 
ofte  på  besøg,  og  andre  søstre  så  ind 
til  mig  hver  af  ugens  dage.  Jeg  knyt- 
tede venskabsbånd  med  hver  eneste 
af  dem,  mens  vi  gav  udtryk  for  vores 
følelser,  drøftede  tidens  begiven- 
heder, lo  ad  sygdommens  små  ubeha- 
geligheder og  bare  nød  hinandens 
selskab.  En  søster  ordnede  mit 
vasketøj,  gav  mine  hunde  mad  og 
vand  og  tog  sine  børnebørn  med  på 
besøg  hos  mig.  En  anden  ...  lavede  en 
dejlig  budding  til  mig,  da  jeg  ikke 
kunne  indtage  anden  føde  ... 

Jeg  var  sjældent  i  stand  til  at  over- 
være møder  i  Kirken  under  min 
sygdom,  men  jeg  følte  mig  hjemme 
i  wardsfamilien«  (JoAnn  JoUey, 
Ensign,  sep.  1994,  s.  51-52). 

En  sådan  kærlig  og  velordnet 
omsorg  er  altid  kendetegnende  for 
Herrens  folk. 

•  Hvorfor  er  det  vigtigt  for  os  at 
vide,  at  Herren  er  Kirkens  overhoved? 

•  Hvordan  er  Kirkens  organisation 
til  velsignelse  for  medlemmeme?  D 


MED  »SYV 

1  Ul^U^Ji^  o  JVItALU 


Præsident  Brigham  Young 
forkyndte  tappert  Jesu 
Kristi  evangeliums 
lærdomme.  Det  er  en 
skik,  som  kan  følges  op 
med  Det  Melkisedekske 
Præstedømmes  og 
Hjælpeforeningens  nye 
kursusmateriale. 

Den  1.  januar  1877  talte  præsi- 
dent Brigham  Young,  med  ben 
der  var  så  svage,  at  han  måtte 
bæres  ind  i  lokalet,  til  en  forsamling, 
som  var  samlet  for  at  indvie  den 


nederste  etage  af  templet  i  St.  George, 
og  sagde:  »Vi  har  privilegier,  som  ikke 
nydes  af  andre  på  jordens  overflade  ... 
Når  jeg  tænker  på  dette  emne,  ønsker 
jeg,  at  jeg  med  syv  tordenskrald  kunne 
vække  folk«  (Kirkens  præsidenters 
lærdomme:  Brigham  Young,  s.  299) . 

Præsident  Young  kaldte  ofte  folk 
til  omvendelse  med  »syv  torden- 
skrald«. Det  var  ikke  uden  grund,  at 
han  blev  kaldt  »Herrens  løve«.  Hans 
undervisningsstil  var  dramatisk, 
direkte  og  kraftfuld.  Han  var  en 
mester  til  at  udtrykke  sig,  men  det  var 
klarheden  og  styrken  i  de  principper, 

som  han  forkyndte,  der  gjorde  hans 
belæringer  så  tankevækkende. 

I  sin  embedsperiode  underviste 
præsident  Young  medlemmer  af 
Kirken,  som  ikke  var  så  forskellige 
fra  vore  dages  medlemmer.  Han 
underviste  en  kirke  af  omvendte, 
hvoraf  mange  kom  fra  fremmede 
lande.  Han  underviste  en  voksende 
befolkning,  som  hungrede  efter  Guds 
ord.  Han  førte  dem  om  bord  på  det, 
som  han  kaldte  »det  gode  skib  Zion,« 
og  der  satte  ham  dem  i  sving.  »Vil  I 
tilbringe  jeres  liv  med  at  søge  at  opnå 
en  plads  i  Guds  rige,  eller  vil  I  lægge 


BRIGHAM  YOUNG  OG  LØVEN.  Af  JAMES  C.  CHRISTENSEN;  VENLIGST  UDIÅNT  AF  KIRKENS  MUSEUM  FOR  DE  SIDSTE  DAGES  HELLIGES  KUNST  OG  HISTORIE. 


jer  og  sove  og  gå  ned  til  helvede?« 
spurgte  han  dem  {Lærdomme,  s. 
321).  Hans  hengivenhed  var  urok- 
kelig: »Hos  os  er  det  Guds  rige  eller 
intet;  og  vi  vil  bevare  det  eller  dø  i 
forsøget«  (Lærdomme,  s.  327). 

OPSUMMERING  AF 
ÆNDRINGERNE  I  LÆSEPLANEN 

Det  Melkisedekske  Præstedømmes 
og  Hjælpeforeningens  nye  pensum, 
som  blev  præsenteret  i  januar,  blev 
sammensat  under  ledelse  af  Det 
Første  Præsidentskab  og  De  Tolv 
Apostles   Kvorum.   Ifølge   det   skal 


bærere  af  Det  Melkisedekske 
Præstedømme  og  søstrene  i 
Hjælpeforeningen  den  første  søndag  i 
måneden  undervises  i  deres  pligter  af 
deres  ledere.  Anden  og  tredje  søndag 
studerer  begge  grupper  Brigham 
Youngs  lærdomme  fra  det  nye  kursus- 
materiale, som  det  beskrives  senere  i 
denne  artikel.  Den  fjerde  søndag 
studerer  de  emner,  som  er  udvalgt  af 
Det  Første  Præsidentskab.  Den  femte 
søndag  kan  de  studere  emner,  som 
vælges  af  deres  lokale  præstedømme - 
ledere  eller  vende  tilbage  til  en 
lektion,  som  de  gik  glip  af  på  grund  af 


general'  eller  stavskonferencer.  En 
mere  uddybende  oversigt  over  det  nye 
pensum  kan  ses  i  Don  L.  Searles 
artikel  »Større  ændringer  i  præste- 
dømmets og  Hjælpeforeningens 
pensum,«  Stjernen,  dec.  1997,  s.  26-32. 

PRÆSIDENT  YOUNGS 
LÆRDOMME 

Kirkens  præsidenters  lærdomme: 
Brigham  Young  er  den  første  bog  i  en 
serie,  som  sætter  fokus  på  tidligere 
præsidenter  for  Kirken  og  deres  ord.  I 
denne  bogs  48  kapitler  behandler 
præsident  Young  emner  som  er  både 

aktuelle  og  tidløse.  Hvert  kapitel 
består  af  to  dele:  »Brigham  Youngs 
lærdomme«  -  hans  ord  -  og  »Forslag 
til  studium,«  der  er  spørgsmål,  som 
kan  hjælpe  os  til  at  anvende  disse 
lærdomme  i  vores  tilværelse.  Bogen 
er  et  personligt  kildemateriale.  Den 
udgør  et  værdifuldt  bidrag  til 
ethvert  sidste  dages  helligt  hjems 
lærdomsmæssige  bibliotek.  Men 
denne  nye  bog  udgør  også  teksten  til 
lektionerne  i  Hjælpeforeningen  og 
Det  Melkisedekske  Præstedømmes 
møder  på  månedens  anden  og  tredje 
søndag.  Begge  grupper  studerer 
samtidig  de  samme  lektioner  fra 
bogen. 

»Hvordan  skal  man  undervise  i 
disse  lektioner  den  anden  og  tredje 
søndag?«  vil  nogen  måske  spørge. 
Materialet  adskiller  sig  væsentligt 
fra  tidligere  studievejledninger,  og 
medlemmerne  forventes  at  tage 
mere  aktivt  del  i  klasserne,  end  de 
måske  hidtil  har  gjort.  Der  lægges 
vægt  på  drøftelserne  i  klasserne, 
ikke  på  underviserens  præsentation 
af  lektionen.  Hvordan  kan  en 
underviser  motivere  deltagerne  til  at 
læse  lektionerne  hjemme  og  huske 
bogen  hver  uge?  Hvordan  holder 
underviseren  sig  til  Brigham  Youngs 
ord  uden  at  hæmme  hans  budskab 
med  andre  kilder?  Hvordan  moti- 
veres deltagerne  til  at  tale  om  de 
principper,  der  undervises  i? 
Hvordan? 


»BEVAR  HERRENS  AND« 

Præsident  Youngs  lærdomme 
giver  os  vejledning.  »Hvis  jeg  skulle 
skelne  mellem  alle  de  pligter,  som 
kræves  af  menneskenes  børn,  fra  den 
første  til  den  sidste,«  sagde  han,  »ville 
jeg  placere  pligten  til  at  søge  Herren 
vor  Gud,  indtil  vi  åbner  kommunika- 
tionens vej  fra  himmelen  til  jorden 
-  fra  Gud  til  vores  egen  sjæl  på  første- 
pladsen« {Lærdomme,  s.  44). 

Hvordan?  »Søg  til  Herren  for  at 
have  hans  Ånd  uden  ophør  i  jeres 
indsats,  indtil  hans  And  hviler  i  jer 
som  en  fortærende  ild.  Lad  Herrens 
lys  tændes  i  jer,  og  alt  er  vel« 
(Lærdomme,  s.  320). 

»En  fortærende  ild,«  »Herrens 
lys,«  »syv  tordenskrald«  -  hans  ord  er 
levende  og  kraftfulde.  De  illustrerer 
evangeliske  principper  med  eksem- 
pler. Han  rådede  for  eksempel  de 
hellige  til  at  bede  om,  at  Ånden 
måtte  være  med  dem,  selv  når  de 
ikke  havde  lyst  til  at  bede:  »Nogle  af 
brødrene  kommer  til  mig  og  siger: 
>Bror  Brigham,  er  det  min  pligt  at 
bede,  når  jeg  ikke  har  den  mindste 
tøddel  af  bønnens  ånd  i  mig?<  ...  Min 
lære  er,  at  det  er  jeres  pligt  at  bede;  og 
når  det  er  tid  at  bede  ...  Knæ,  bøj  jer 
ned,  siger  jeg,  og  knæene  bøjer  sig« 
(Lærdomme,  s.  45) . 

Præsident  Young  ville  uden  tvivl 
fortælle  os,  at  vi  ikke  bare  skal  sidde 
i  klassen,  mens  underviseren  fylder 
os  med  evangeliske  lærdomme,  indtil 


Joseph  viste  sig  for  Brigham  Young 
i  en  drøm  og  sagde:  »Bed  folket 
om  at  være  ydmyge  og  trofaste,  og 
sørg  for  fortsat  at  have  Herrens 
Ånd,  og  den  vil  lede  dem  på  rette 
vej.  Vær  forsigtig  med  ikke  at 
afvise  den  stille  sagte  stemme,  og 
den  vil  lære  dem,  hvad  de  skal 
gøre,  og  hvor  de  skal  gå  hen.« 

vi  er  ved  at  revne.  Vi  skal  tage  aktiv 
del  i  at  indsamle  de  evige  sandheder 
og  bede  Ånden  om  at  være  med  os. 

Brigham  Young  var  fantastisk  moti- 
veret til  at  genkende  Åndens  røst. 
Kort  efter  profeten  Joseph  Smiths  død 
havde  præsident  Young  en  drøm, 
hvori  profeten  besøgte  og  belærte 
ham:  »Joseph  trådte  frem  mod  os  og  så 
meget  alvorlig,  men  behagelig  ud,  og 
sagde:  >Bed  folket  om  at  være  ydmyge 
og  trofaste,  og  sørg  for  fortsat  at  have 
Herrens  Ånd,  og  den  vil  lede  dem  på 
rette  vej.  Vær  forsigtig  med  ikke  at 
afvise  den  lille  sagte  stemme;  den  vil 
lære  dem,  hvad  de  skal  gøre,  og  hvor 
de  skal  gå  hen;  den  vil  afgive  rigets 
frugter <«  {Lærdomme,  s.  41). 

Vejledning  gennem  Ånden  vil  finde 
sted  i  klasseværelser  i  hele  Kirken,  når 
Det  Melkisedekske  Præstedømmes 
kvorummer  og  grupper  og  hjælpefore- 
ningerne studerer  evangeliets  lær- 
domme. Det  sker  i  hjemmene,  når 
ægtemænd  og  hustruer  udveksler 
tanker  fra  deres  respektive  klasser,  og 
når  de  underviser  deres  familie.  Det 

BRIGHAM  YOUNG  FÅR  BESØG  AF  JOSEPH  SMITH  FRA  ÅNDEVERDENEN,  AF  OARK  KELLEY 


sker  i  vores  eget  liv,  når  vi  beder  og 
læser.  »Jeg  lover  ethvert  medlem  af 
Kirken,«  har  ældste  Dallin  H.  Oaks  fra 
De  Tolv  Apostles  Kvorum  sagt,  »at 
hvis  du  vil  læse  disse  lærdomme,  så  vil 
du  blive  grundigt  undervist  og  opløftet 
af  sandheden  og  skønheden  og  vær- 
dien af  evangeliets  principper,  som 
de  forkyndes  af  denne  store  profet. 
De  er  mægtige«  (Stjernen,  december 
1997,5.31). 

Vi  vil  komme  til  at  elske  præsi- 
dent Youngs  lærdomme,  når  vi  åbner 
vore  bøger  og  vores  hjerte.  Vi  kan 
erkende,  at  det  er  Herren  Jesu  Kristi 


lærdomme,  for  »ved  min  egen  røst 
eller  mine  tjeneres,  thi  det  er  det 
samme«  (L&P  1:38).  Præsident 
Young  kan  tale  til  os  med  samme 
styrke  og  inspiration  som  Esajas, 
Peter,  Jakob  og  Joseph  Smith. 

Vi  bør  studere  hans  ord  personligt 
og  sammen  med  undervisere,  som  har 
forberedt  sig  på  »at  give  hinanden, 
som  evangeliet  fordrer«  (L&P 
88:123).  Vi  får  nu  lejlighed  til  at 
mætte  os  med  ordet  -  der  findes  ingen 
bedre  beskrivelse  -  og  opdage,  at  de 
smager  lifligt  for  de  sjæle,  der  hungrer 
efter  sandhed  og  åndelig  udvikling. 


Præsident  Youngs  lærdomme  er 
sande.  Guds  Ånd  er  parat  til  at  røre 
os  og  føre  os  gennem  dem.  Hvis  vi 
giver  dem  lov,  vil  de  indgyde  os  et 
ønske  om  at  yde  noget  mere;  at 
studere,  granske  og  bede  flittigere; 
at  være  værdige  til  præsident 
Youngs  løfte:  »Og  hvis  I  lever  hver 
dag  af  jeres  liv  i  overensstemmelse 
med  det  bedste  lys  og  den  forståelse, 
I  har,  og  forherliger  Gud,  vor 
himmelske  Fader,  i  så  stort  omfang 
som  jeres  viden  rækker,  vil  jeg 
love  jer  evigt  liv  i  Guds  rige« 
(Lærdomme,  s.  358). 


APRIL       1998 
29 


HVAD  UNDERVISERE  KAN  GØRE 


Her  er  nogle  forslag  til, 
hvordan  man  kan  forberede 
og  præsentere  lektionerne  fra 
Det  Melkisedekske  Præstedømmes  og 
Hjælpeforeningens  pensum.  Disse 
forslag  kan  være  med  til  at  indbyde 
Ånden  til  at  være  til  stede  i  dit  klas- 
seværelse, mens  du  styrer  drøftelsen 
og  underviser  lektionen. 

1.  Fast  og  bed  om  vejledning, 
mens  du  bereder  dig  på  at  opfylde 
dine  elevers  behov.  Vær  parat  til  at 
udtrykke  dine  følelser  og  til  at  bære 
vidnesbyrd  om  de  lærdomme,  som  1 
drøfter. 

2.  Begynd  din  forberedelse  i  god 
tid.  Bed  om  vejledning 
Læs  kildematerialet 


og  de  foreslåede  tekster.  Find  frem  til 
nyttige  skriftsteder,  spørgsmål,  histo- 
rier og  personlige  eksempler. 

3.  Find  ud  af,  hvad  lektionen  eller 
drøftelsen  skal  føre  frem  til.  Sørg  for, 
at  drøftelsen  fokuserer  på,  hvordan 
deltagerne  kan  anvende  princip- 
perne i  deres  eget  liv,  ægteskab  eller 
familie.  Om  nødvendigt  kan  du  give 
opgaver  til  deltagerne. 

4.  Giv  deltagerne  den  udfordring, 
at  de  skal  åbne  deres  hjerte  for 
Helligåndens  tilskyndelser  ved  at  få 
dem  til  under  bøn  at  studere  materi- 
alet på  forhånd  og  møde  forberedt  op 
til  kassen,  så  de  kan  give  udtryk  for 
deres  følelser. 

5.  Indled  klassesamtalen 

med    et    citat    fra 

materialet    eller 


en  passende  demonstration,  historie 
eller  billede. 

6.  Drøft  de  vigtigste  principper  fra 
materialet.  Lad  deltagerne  læse 
udvalgte  skriftsteder  eller  andet  op. 
Stil  spørgsmål,  som  vil  hjælpe 
medlemmerne  til  at  anvende 
lærdommene  i  deres  hverdag.  Bed 
medlemmerne  om  at  give  deres 
besyv  med  i  form  af  passende  erfa- 
ringer og  vidnesbyrd. 

7.  Bær  vidnesbyrd  om  sandheden 
af  de  pågældende  principper  og  deres 
værdi  i  dit  liv.  Bed  deltagerne  om  at 
gøre  det  samme. 

Yderligere  forslag  kan  findes  i 
»Instruktioner  til  lærerne«  i  indled- 
ningen til  Kirkens  præsidenters  lærdom- 
me: Brigham  Young  og  Undervisning  - 
Ingen  større  kaldelse.  Der  findes  også 
særlig  vejledning  i  Instruktioner  til  Det 
Melkisedekske  Præstedømmes  kvorum- 
mer  og  Instruktioner  til  lederen  i 
Hjælpeforeningen . 

HVAD  LEDERNE  KAN  GØRE 


Det  Melkisedekske  Præste- 
dømmes kvorum-  og  gruppe- 
ledere og  hjælpeforenings' 
præsidentskaberne  har  ansvaret  for,  at 
deres  medlemmer  for  den  bedste 
undervisning.  Her  er  nogle  forslag  til, 
hvordan  man  kan  forbedre  undervis- 
ningen ved  hjælp  af  det  nye  materiale. 

FØRSTE  SØNDAG 

•  Læs  forslagene  i  Instruktioner  til 
Det  Melkisedekske  Præstedømmes 
kvorummer  og  Instruktioner  til 
lederen  i  Hjælpeforeningen. 

•  Undervis  klart  medlemmerne  i 
deres  pligt  til: 

— at  missionere. 

— at  sørge   for   eget  og   andres 

timlige  velfærd. 
— at  fuldkommengøre  de  hellige 

åndeligt. 
— at  udføre  ordinanser  for  de  døde, 

•  Brug  denne  tid  til  at  rådføre  jer 
med  hinanden,  lægge  planer  og 
aflægge  rapport,  bede,  synge,  læse 
i  skrifterne  og  følge  Brødrene. 


DEN  ANDEN  OG  TREDJE  SØNDAG 

•  Sæt  fokus  på  de  principper  og 
lærdomme,  som  findes  i  Kirkens 
præsidenters  lærdomme:  Brigham 
Young  og  hjælp  medlemmerne 
med  at  anvende  disse  i  deres  eget 
liv. 

•  Værn  om  kvaliteten  af  undervis- 
ningen ved: 

— at  gøre  klassetiden  til  forum  for 
drøftelser,  snarere  end  et  foredrag. 

— at  opmuntre  deltagerne  til  at 
berette  om  åndelige  oplevelser, 
som  det  er  passende  at  fortælle 
andre  om. 

— at  opmuntre  medlemmerne  til 
at  forberede  sig  ved  at  læse 
lektionen  derhjemme. 


— at  bede   sammen  om  Hellig- 
åndens vejledning. 

FJERDE  SØNDAG 

•  Før  tilsyn  med  og  deltag  i  studiet 
og  drøftelsen  af  de  emner  og  det 
materiale,  som  Det  Første 
Præsidentskab  har  udvalgt  i  Vor  tids 
lærdomme  1998 

•  Husk  at  opmuntre  medlemmerne 
til  at  studere  emnerne  under  bøn. 

FEMTE  SØNDAG 

•  Planlæg  og  led  de  instruktioner, 
som  de  lokale  præstedømmeledere 

vælger.  D 

FOTOS  VENLIGST  UDIÅNT  AF  CHURCH  NEWS 


Alexander  Rutskoj  (til  højre),  den  russiske  vicepræsident, 
bekendtgjorde  den  officielle  anerkendelse  af  Kirken  i 
Rusland  den  14.  juni  1991.  Sammen  med  ham  ses  ældste 
Russell  M.  Nelson  fra  De  Tolv  Apostles  Kvorum  (i  midten) 
og  præsident  Gary  L.  Browning 
fra  Den  Finske  Mission. 


f'it 


En  af  Skt,  Petersborgs  forstæder. 

Russiske  sidste  dages  hellige  har  fundet  glæde  i 
Jesu  Kristi  gengivne  evangeliunn. 


Gary  Browning 


Jesu  Kristi  Kirke  af  Sidste  Dages 
Hellige  har  velsignet  russernes 
liv  siden  1895.  Det  år  blev 
Johan  og  Alma  Lindelof  døbt  i 
Skt  Petersborg.  Mange  år  tidli- 
gere havde  bror  Lindelof  hørt 
evangeliet  forkyndt  i  sit  fædreland 
Finland,  da  en  missionær  underviste 
og  døbte  hans  mor.  Senere  flyttede 
Johan,  der  var  udlært  guldsmed,  og 
hans  hustru  Alma  til  Rusland.  16  år 
senere  blev  ældste  August  Hoglund 
sendt  til  Rusland  som  svar  på  de 
breve,  som  familien  Lindelof  havde 
skrevet  til  præsidenten  for  den  skan- 
dinaviske  mission.  De  blev  døbt  i 
juni    1895    i    Neva-floden    i    Skt. 


i  *-. 


Petersborg. 

Da  parret  Lindelof  var  blevet 
medlemmer  af  Kirken,  fik  de  af  og  til 
besøg  af  missionærerne.  1  1903,  da 
ældste  Francis  M.  Lyman  fra  De  Tolv 
Apostles  Kvorum  bad  to  indvielses- 
bønner  i  Rusland,  den  ene  i  Skt. 
Petersborg  og  den  anden  i  Moskva, 
var  to  af  familien  Lindelofs  børn  også 
blevet  døbt.  Mange  mente,  at  familien 
Lindelof  skulle  spille  en  vigtig  rolle  i 
evangeliets  forkyndelse  i  Rusland. 
Havde  det  ikke  været  for  bolsjevik- 
kernes revolution  i  1917,  var  de 
forventninger  måske  blevet  indfriet. 

I  1918  gjorde  man  et  forsøg  på  at 
rydde  den  velhavende  fami- 

blev  sendt  i  arbejdslejr,  deres  hjem 
blev  plyndret  og  deres  ejendom 
konfiskeret.  Af  de  syv  børn  overle- 
vede kun  en  søn  og  en  datter.  Det 
vides,  at  to  af  døtrene  døde  under 
deres  eksil.  De  andre  børns  skæbne 
er  ukendt.^ 

Mens  russere  i  udlandet  fortsat 
sluttede  sig  til  Kirken,  som  blandt 
andet  André  Anastasion,  der  blev 
medlem  af  Kirken  i  England  i  1917 
og  senere  oversatte  Mormons  Bog  til 
russisk,  var  Kirken  ikke  officielt 
anerkendt  i  Rusland,  indtil  staten 
gennemførte  reformer  med  hensyn 
til  religion  i  1990. 

Det  gik  trægt  med  tolerancen 
over  for  religion,  men  det  første  tegn 
på,  at  det  var  uundgåeligt,  kom  i 
1988,  da  regeringen  gav  tilladelse  til, 
at  man  kunne  fejre  tusindåret  for 
kristendommens  komme  til  Rusland. 


\ 


Da  den  religiøse  friheds  dør  blev 
åbnet,  stod  det  klart,  at  mange 
russere  havde  bevaret  en  arv  af  tro 
trods  syv  årtier  med  officiel  stats- 
ateisme.  I  dag  søger  mange  åndelig 
næring  i  den  århundrede  gamle 
russiskortodokse  kirke.  Andre  søger 
fornyelse  fra  andre  kristne  trossam- 
fund som  blandt  andet  Jesu  Kristi 
Kirke  af  Sidste  Dages  Hellige. 

I  oktober  1989  blev  ældste 
Dennis  B.  Neuenschwander  (som  på 
daværende  tidspunkt  var  præsident 
for  Den  Østeuropæiske  Mission  i 
Østrig,  og  som  i  dag  er  halvfjerdser) 
og  Steven  R.  Mecham  (som  på  det 
tidspunkt  var  præsident  for  Den 
Finske  Mission)  bemyndiget  til  at 
bringe  evangeliet  til  Sovjetunionen. 
Inden  der  var  gået  et  par  måneder 
havde  ældste  Russell  M.  Nelson  fra 
De  Tolv  Apostles  Kvorum  formelt 

indviet  Estland  til  evangeliets 
forkyndelse  og  opsendt  en  taksigel- 
sesbøn  i  Leningrad  (det  nuværende 
Skt.  Petersborg),  hvor  han  nedbad 
himlens  velsignelser  over  det  estiske 
og  russiske  folk.  I  juli  1990  talte 
Kirken  i  Rusland  156  medlemmer. 

Herover:  Familien  Semjonov  i  dag.  Herunder:  Foran  templet  i  Stockholm 
sammen  med  tempelpræsidentparret.  Præsident  Semjonov  indviede  den 
første  SDH-kirkebygning  i  Rusland,  lierunder,  som  blev  bygget  i  Vyborg. 


den  russiske  kristendom,  der  repræ' 
senteredes  ved  de  smukke  bygninger 
og  den  russiskortodokse  kirkes  omfat' 
tende  gudstjenester. 

I  skærende  kontrast  hertil  mødtes 
sidste  dages  hellige  og  undersøgere 
på  skoler,  biblioteker  og  andre  facili- 
teter, som  de  kunne  leje  i  tre  timer 
om  søndagen.  Kirken  havde  kun  få 
materialer  på  russisk,  og  lederne  og 
underviserne  var  uerfarne.  Ofte 
udgjorde  tiendeloven  og  kyskheds- 
loven  en  stor  udfordring,  og  det 
samme  gjorde  visdomsordet.  Det 
krævede  tro  og  mod  at  tage  imod 
evangeliet. 


FOTO  VENLIGST  UDLS,NT  AF  GARY  BROWNING 


Russiske  undersøgere  og  omvendte 
mødte  overvældende  hindringer.  Den 
største  af  dem  var  den  generelle 
opfattelse,  at  når  man  sluttede  sig  til 

et  andet  trossamfund,  så  forrådte  man 

f 


FAMILIEN  SEMJONOV 

Mange  russiske  undersøgere,  der 
var  vant  til  storslåede  gudstjenester, 
syntes  godt  om  Kirkens  enkle  møder, 
hvor     ceremonierne    har    mindre 

betydning  end  den  enkeltes  delta- 
gelse og  åndelige  vækst. 

»Jeg  havde  aldrig  troet,  der 
fandtes  kirker  uden  ikoner,  men  hvor 
der  i  stedet  var  et  køkken,  bruse- 
bade, en  gymnastiksal,  et  stort  lokale 
med  orgel,  og  mange  klasseværelser,« 
mindes  Andrej  Semjonov  om  sit 
første  besøg  til  et  af  Kirkens  møder  i 
Finland. 

Andrej  havde  truffet  de  sidste 
dages  hellige,  efter  at  han  var 
begyndt  at  arbejde  som  læge  i 
Vyborg,  som  er  en  russisk  by  ved 
grænsen  til  Finland.  I  sommeren 
1989  tog  Andrej  på  kanotur  med  et 
sidste  dages  helligt  par  -  Aimo  og 
Nellie  Jåkko.  Deres  samtaler  om 
Gud  og  tro,  når  de  sad  omkring 
bålet,  rørte  Andrej.  Han  havde 
været  urolig  for  spørgsmål  om 
formålet  med  livet,  meningen  med 
ondskaben  og  muligheden  af  et  liv 
efter  dette.  Familien  Jåkko  invite- 
rede Andrej  med  i  Kirke  i 
Lappeenranta  i  Finland.  Der  traf  han 
fuldtidsmissionærerne. 

»Jeg  havde  forsøgt  at  anlægge  et 
materialistisk  livssyn,  men  mine 
evige  spørgsmål  blev  ved  med  at 
plage  mig,«  skriver  Andrej  om  sine 
samtaler  med  missionærerne.  »Det 
var  på  det  tidspunkt,  at  sædekornet, 
som  jeg  senere  læste  om  i  Almas  Bog, 
faldt  i  mit  hjerte  (se  Alma  32:28-43). 
Jeg  bragte  den  gode  sæd  med  mig  i 


hjertet    fra    Lappeenranta    og    en 
Mormons  Bog  i  tasken.« 

På  Andrej  s  andet  besøg  i 
Lappeenranta  plejede  missionærerne 
Andrejs  tro.  »De  fordomme  og  forbe- 
hold, som  jeg  havde  haft  over  for 
udenlandske  trossamfund,  forsvandt.« 

Da  han  vendte  tilbage  til  Vyborg, 
studerede  han  Mormons  Bog.  »Jeg 
blev  klar  over,  at  et  menneske  ikke 
kunne  skabe  sådan  et  værk.  Jeg 
vidste  så  godt  som  intet  om  Joseph 
Smith,  hans  uddannelse  eller  egen- 
skaber, men  jeg  behøvede  heller  ikke 
at  vide  noget  om  dem.  Jeg  vidste,  at 
de  ord  kom  fra  Gud  og  ikke  et 
menneske.« 

Andrej  deltog  i  en  konference 
sammen  med  15  hellige  fra  Leningrad  i 
februar  1990.  »Jeg  blev  ved  med  at 
tænke:  Kan  jeg  gå  videre  med  mit  liv 
uden  disse  mennesker,  uden  den 
spænding  i  hjertet  og  den  rislen,  som 
løber  ned  ad  ryggen,  når  jeg  beder  og 
læser  i  skriften?  Al  min  tvivl  forsvandt, 
da  Jussi  Kemppainen  (der  er  rådgiver  i 
missionspræsidentskabet)  kom  hen  til 
mig  efter  konferencen  og  sagde:  >Jeg 
tror,  du  er  parat  til  at  blive  døbt.  Hvad 
mener  du  selv?<  Ordene  røg  ud  af 
munden  på  mig  -  jeg  nåede  ikke 
engang  at  tænke  -  og  jeg  hørte  mig  selv 
svare:  >Ja,  selvfølgelig  er  jeg  parat. <« 
Han  blev  døbt  samme  dag. 

En  måned  senere  blev  Andrej 
ordineret  til  ældste  og  indsat 


som  grenspræsident.  Kort  efter  døbte 
han  sin  hustru  Marina. 

Forandringen  i  parrets  liv  medførte 
mange  velsignelser  og  muligheder.  »Vi 
oplevede  en  særlig  glæde,  da  vi  blev 
beseglet  til  hinanden  for  evigt  i 
templet  i  Stockholm,«  skriver  præsi- 
dent Semjonov.  »1  løbet  af  de  sidste  to 
og  et  halvt  år  har  jeg  været  med  hver 
eneste  gruppe  fra  Rusland  i  templet, 
og  jeg  stræber  efter  at  hjælpe  mine 
søskende  med  at  berede  sig  på  at 
træde  ind  i  den  evige  verden.«^ 

Præsident  Semjonov  tjente  med 
succes  som  grenspræsident;  han  har 
også  tjent  som  Vyborgs  første  distrikts- 
præsident.  Under  ledelse  af  ældste 
Neuenschwander,  som  på  daværende 
tidspunkt  var  præsident  for  det  østeu- 
ropæiske område,  indviede  præsident 
Andrej  Semjonov  den  første  sidste 
dages  hellige  kirkebygning  i  Rusland- 

Vlatjeslav  Jefimov,  der  er  præsident  for  missi- 
onen i  Jelcatarinburg,  og  hans  hustru  Galina  med 
en  kopi  af  en  håndlcærre,  herovei^  ved  templet  i 
Stockholm,  til  venstre,  og  sammen  med  nogle  af 
fuldtidsmissionærer,  som  præsident  Jefimov 
præsiderer  over,  berunder. 


FOTO  VENLIGST  UDIANT  AF 
GARY  BROWNING. 

FAMILIEN  JEFIMOV 

Da  Vlatjeslav  Jefimovs  far  døde  af 
de  skader,  han  pådrog  sig  under 
anden  verdenskrig,  måtte  hans  mor 
arbejde  hårdt  for  at  sørge  for  sin  søns 
åndelige  og  fysiske  behov.  Hun 
indgød  ham  en  kærlighed  til  Gud. 
For  at  mindske  sin  mors  byrder 
begyndte  Vlatjeslav  at  arbejde  på  en 
fabrik  i  Leningrad,  da  han  var  15.  For 
at  fuldføre  sin  uddannelse,  gik  han 
på  aftenskole.  Og  skønt  Vlatjeslav 
havde  travlt,  tog  han  sig  tid  til  at 
dyrke  sine  åndelige  længsler. 

»Jeg  læste  tidsskriftet  Videnskab  og 
religion,  hvor  der  stod  flere  skrift- 
steder fra  Bibelen,«  skriver  han.  »Jeg 
ønskede  virkelig  at  lære  Gud  bedre 
at  kende.  Og  i  netop  det  tidsskrift, 
hvor  de  angreb  religionen,  fandt  jeg 
ud  af,  at  Bibelen  var  sand.« 

Efter  at  have  giftet  sig  med 
Galina  i  1971  undgik  Vlatjeslav  at 
drøfte  sine  religiøse  anskuelser  med 

Oleg  og  Nina  Bazarskij,  herover,  og 
deres  søn  Aleksandr,  til  venstre. 
Herunder:  Petrodvorets,  zarens 
palads  uden  for  Skt.  Petersborg. 


sine  svigerforældre.  Han  mindes: 
»Ingen  i  min  kones  familie  talte 
nogensinde  om  Gud.« 

Da  Vlatjeslavs  og  Galinas  datter 
Tamara   fyldte   fem,   blev   hun  og 
Galina  døbt  i  Ruslands  største  kirke. 
»Vi  begyndte  at  overvære  deres  guds- 
tjenester ...  men  vi  havde  hele  tiden 
en  fornemmelse  af,  at  Gud  ikke  hørte 
os,  at  han  knap  bemærkede  os,« 
skriver  Vlatjeslav.  »Vi  gik  skuffede 
hjem,  hvor  vi  satte  os  ved  bordet, 
drak  et  glas  vodka  og  følte  os  lidt 
varmere.« 

I  foråret  1990  traf  Tamara  fuld' 
tidsmissionærerne  hjemme  hos  en 
ven.  Til  at  begynde  med  ignore- 
rede      Vlatjeslav      missio- 
nærerne,  som  underviste 
hans     datter,     »fordi    jeg 


undrede  mig  over,  hvad  disse  unge 
mænd  kunne  fortælle  mig  om  Gud  ... 
Men  det  jeg  hørte,  da  de  underviste, 
gav  mig  mulighed  for  at  få  svar  på 
mine  egne  spørgsmål  og,  hvad  det  er 
endnu  vigtigere,  at  forstå,  at  Gud 
elsker  hver  eneste  af  os.  Vi  er  hans 
børn,  og  han  har  givet  os  en  Frelser, 
sin  Søn,  Jesus  Kristus.« 

Livet  ændrede  sig  snart  for  fami- 
lien Jefimov.  »Skønt  vi  boede  i  samme 
hus,  havde  vi  forskellige  aktiviteter  og 
tilbragte  meget  lidt  tid  sammen,« 
skriver  Vlatjeslav.  »Dagligdagens 
bekymringer  jfik  os  til  at  glide  fra 
hinanden.  Men  for  første  gang  i  10  til 
12  år  begyndte  vi  at  tilbringe  mere  tid 
sammen.  Vi  begyndte  at  læse  i 
Bibelen  og  Mormons  Bog.  I  tre 
måneder  ventede  vi  på  svar  på  vores 


bøn,  og  så  traf  vi  beslutning  om  at 
blive  døbt.  Den  9.  juni  1990  blev  vi 
døbt  ind  i  Jesu  Kristi  Kirke  af  Sidste 
Dages  Hellige  som  familie.« 

Familien  Jefimov  begyndte  at 
forkynde  evangeliet  på  fuld  tid  i  juli 
1995,  da  bror  Jefimov  blev  kaldet 
som  præsident  for  missionen  i 
Jekatarinburg. 

FAMILIEN  BAZARSKIJ 

Nina  Bazarskaja  bor  i  Voronesj 
(omkring  400  km  syd  for  Moskva). 
Hun  arbejder  som  engelsklærer 
der.  Som  lille  pige  hørte  hun  om 
Gud,  men  hun  gik  aldrig  i  kirke,  og 
hun  læste  ikke  Bibelen,  før  hun 
var  40. 

Hendes  mand  Oleg,  som  er 
fysiker,  »var  en  gennemført  ateist,« 


mindes  hun,  »og  til  at  begynde  med 
morede  han  sig  over  min  tro  og  mine 
bønner  ... 

1  1985  skete  der  store  foran- 
dringer i  mit  åndelige  liv.  Jeg  kunne 
gå  i  kirke  ganske  åbenlyst,  uden  at 
behøve  at  frygte  KGB  eller  ubehage- 
ligheder på  jobbet  ...  Og  så  i 
september  1991  var  jeg  til  mit  livs 
første  internationale  sprogkonfe- 
rence i  Zvenigorod  nær  Moskva.« 

Under  et  af  konferencens  møder 
følte  Nina,  at  hun  måtte  besvare  en 
amerikansk  professors  spørgsmål  om 
den  religiøse  situation  i  Rusland. 
Hendes  oprigtige  taknemlighed  over 
at  kunne  tale  åbent  om  religion  rørte 
mange  af  de  tilstedeværende,  deri- 
blandt dr.  Robert  W.  Blair  fra 
Brigham    Young    University,    som 

havde  stillet  spørgsmålet.  De  lærte 
snart  hinanden  at  kende,  og  Nina 
inviterede  ham  til  Voronesj. 

I  foråret  1992  besøgte  bror  Blair 
Nina  og  Oleg  og  overværede  en 
påskegudstjeneste  i  den  ortodokse 
kirke  sammen  med  dem.  »Jeg  havde 
set  frem  til  denne  begivenhed,« 
skriver  Nina.  Men  »gudstjenesten 
rørte  mig  slet  ikke  ...  Jeg  vendte 
skuffet  hjem,  overbevist  om,  at  det 
var  mine  synder,  som  havde  afholdt 
mig  fra  af  føle  en  forløsning.« 

Og  så  i  sommeren  1992  ankom  en 
gruppe  studerende  fra  Brigham 
Young  University  for  at  undervise  i 
engelsk.  Nina  overværede  et  af  deres 
søndagsmøder  og  blev  overvældet  af 

Sergej  og  Irina  Leijukhin  sammen 
med  deres  datter  Marina. 


den  kærlighed  og  varme,  som  hun 
oplevede  der. 

»Jeg  ville  være  ligesom  dem,  og  jeg 
ville  have,  at  min  søn  Aleksandr, 
skulle  være  sammen  med  dem.  De  var 
...  helt  anderledes  end  alle  andre,  jeg 
kendte.« 

Til  at  begynde  med  troede  hun,  at 
det  var  muligt  at  forblive  medlem  af 
den  ortodokse  kirke,  mens  hun  efter- 
levede de  principper,  som  hun  så  sine 
SDH-venner  efterleve.  Men  det  stod 
snart  klart  for  hende,  at  det  ikke  gik. 
Hun  var  splittet  mellem  at  forblive  i 
sit  gamle  trossamfund  eller  slutte  sig 
til  de  mennesker,  som  hun  gerne  ville 
ligne. 

»Denne  beslutning  gav  mig  ikke 
et  øjebliks  ro.  Jeg  følte  hele  tiden,  at 
hvis  jeg  valgte  mormonerne,  så  svig- 
tede jeg  mine  fædres  tro,  og  at  Gud 


ikke  ville  tilgive  mig  det  frafald.  Jeg 
bad  Gud  om  et  svar,  og  det  kom. 

En  dag  ...  mens  jeg  sad  på  en 
bænk  ved  floden  og  stirrede  ned  i 
vandet  og  overvejede  det  valg,  som 
jeg  måtte  træffe,  hørte  jeg  en  lille 
stemme,  der  sagde,  at  jeg  ikke 
forrådte  nogen,  men  at  jeg  ville 
udvikle  mig  og  få  en  dybere  overbe- 
visning. 

Det  er  svært  at  beskrive  de  følelser, 
som  jeg  oplevede,  da  jeg  hørte  denne 
stemme:  Overraskelse,  lettelse  og 
glæde  ...  Jeg  blev  døbt  den  15. 
december  1992,  aftenen  før  de  stude- 
rende skulle  flyve  hjem  til  USA. 

Mit  liv  ændredes.  Jeg  blev 
mere  rolig,  tolerant  og  tålmodig. 
Problemerne  i  vores  familie  forsvandt 
gradvist.  For  første  gang  i  mit  liv 
forstod  jeg  betydningen  af  vendingen 

>stille  fred,<  hvilket  vil  sige  harmoni 
med  sig  selv  og  fred  i  sindet.  I  løbet  af 
det  år  blev  jeg  overbevist  om,  at  tro 
kan  øges,  og  meget  af  det,  jeg  havde 
tvivlet  på  et  år  tidligere,  syntes  nu 
sandt  og  korrekt. 

Jeg  ved  ikke,  hvad  det  var,  der  først 
påvirkede  min  mand.  Om  det  var  min 
søns  og  mit  eksempel  eller  hans 
omgang  med  de  studerende,  missions- 
præsidenten  eller  missionærerne, 
men  i  september  1993  begyndte  han 
at  gå  regelmæssigt  i  kirke  ...  Den  15. 
januar  1994  blev  han  døbt.« 

Søster  Bazarskaja  har  tjent  i 
mange  kaldelser  siden  sin  dåb, 
deriblandt  hjælpeforeningspræsi- 
dentinde.  Hendes  mand  blev  præ- 
sident for  grenen  i  Voronesj.  Deres 
søn  Aleksandr  tjente  i  missionen  i 
Riga  i  Letland. 

FAMILIEN  LEUUKHIN 

Skønt  mange  russere  ikke  mener, 
at  videnskabelig  materialisme  kan 
bibringe  dem  nogen  lykke,  tøver 
nogle  af  dem  med  at  udforske  reli- 
giøse sandheder.  Der  er  dog  mange, 
som  tager  godt  imod  Kirkens  lære 
om  evig  udvikling  -  den  evige  udvik- 
ling af  ånd  og  sind. 

Sergej  Leljukhin  var  sådan  et 
menneske.  Sergejs  hustru  Irina  var 
blevet  døbt  ind  i  den  største  kirke, 
mens  hun  boede  hun  sin  bedstemor. 
Da  parrets  datter  Marina  bad  om  at 
blive  døbt  ind  i  den  kirke  i  1990, 
begyndte  Sergej  at  overveje  betyd- 
ningen af  religion. 

»Jeg  begyndte  at  læse  en  masse 
religiøse  værker  ...  Det,  jeg  fik  ud  af 
det,  var,  at  for  den  troende,  er  kirken 
livets  grundlag.  Da  jeg  vidste,  at  jeg 
kunne  finde  den  indre  styrke  til  at 


føre  et  religiøst  liv,  besluttede  jeg  at 
blive  døbt.« 

Sergej  og  Marina  blev  døbt  i  den 
ortodokse  kirke  i  november  1990. 
Men  de  følte  stadig  en  åndelig  sult. 
Mens  Sergej  var  på  forretningsrejse  i 
Donetsk  i  Ukraine  i  juni  1992,  traf 
han  nogle  sidste  dages  hellige.  Han 
var  nysgerrig  med  hensyn  til  deres  tro, 
men  han  var  ikke  i  stand  til  at  tage 
med  i  kirke  om  søndagen.  Fire 
måneder  senere  fik  han  chancen  igen. 

»Jeg  gik  hjem  fra  arbejde  ad 
hovedgaden  i  byen,«  mindes  Sergej. 
»Foran  mig  så  jeg  to  unge  mænd  med 
rygsække.  Jeg  gik  hurtigt  forbi  dem 
og  nærmede  mig  lyskurven.  Jeg 
kunne  hurtigt  være  smuttet  over 
gaden,  men  en  underlig  følelse  holdt 
mig  tilbage. 

De  to  unge  mænd  indhentede 
mig  og  spurgte  mig  om  vej  til  en 
bestemt  gade  i  byen.  Mens  vi  fulgtes 
ad  de  næste  ti  minutter,  fortalte  disse 
missionærer  mig  om  deres  kirke.  Ved 
afslutningen  af  vores  samtale  blev  vi 
enige  om  at  mødes  i  min  lejlighed.« 

Et  par  dage  senere  tog  familien 
Leljukhin  med  missionærerne  til  det 
allerførste  kirkemøde  i  Saratov,  som 
ligger  675  km  sydøst  for  Moskva.  »Vi 
glædede  os  meget  over  den  atmos- 
fære, som  herskede  der,«  siger  Sergej. 
»Efter  mødet  fik  jeg  et  ønske  om  at 
bede,  hvilket  jeg  gjorde,  da  missio- 
nærerne kom  for  undervise  os  i  den 
anden  lektion.« 

Efter  at  have  hørt  alle  lektionerne 
blev  familien  døbt  i  november  1992. 
De  lærte  hurtigt  evangeliet  at  kende, 
tjente  med  glæde  og  førte  andre  ind 
i  fællesskabet. 

»Muligheden  for  at  tjene  Herren 
i  hans  Kirke  har  givet  os   åndelig 


udvikling,«  siger  præsident  Leljukhin, 
som  blev  Saratovs  første  grenspræsi- 
dent.  »Vi  fornemmer  stærkt  vores 
egen  vækst,  når  vi  hjælper  de  hellige 
med  deres  udvikling.« 

Familiens  dåb  indgød  dem  glæde 
og  tilfredshed,  men  den  vakte 
bekymring  hos  noget  af  deres  familie. 
»Efter  vores  dåb  opstod  der  misfors- 
tåelse og  endog  skænderier  med 
vores  familie,«  mindes  præsident 
Leljukhin.  »Men  vi  var  sikre  på,  at 
det  nok  skulle  gå.  Skønt  en  fuld- 
stændig forståelse  ligger  langt  ude  i 
fremtiden,  er  vores  familie  dog  blevet 
mere  tolerant.« 

Familien  Leljukhin  blev  beseglet 
til  hinanden  i  templet  i  Stockholm  i 
marts  1995.  I  dag  tjener  præsident 
Leljukhin  som  distriktspræsident  i 
Saratov. 

OPFYLDELSEN  AF  EN  PROFETI 

I  juni  1843  udpegede  profeten 
Joseph  Smith  Orson  Hyde  fra  De 
Tolv  Apostles  Kvorum  og  George  J. 
Adams  som  de  første  to  missionærer 
til  Ruslands  »enorme  imperium«. 
Da  profeten  bekendtgjorde  deres 
kaldelser,  tilføjede  han,  at  der  til 
Rusland  »knytter  sig  nogle  af  de 
vigtigste  begivenheder  i  forbindelse 
med  Guds  riges  opbygning  i  de  sidste 
dage.«^  Skønt  ældste  Hyde  og  ældste 
Adams  ikke  fuldførte  deres  mission, 
lægger  de  russiske  hellige  i  dag 
grundvolden  til  opfyldelsen  af  den 
profeti.  □ 

NOTER 

1 .  Se  Gary  Browning,  Russia  and  the 
Restored  Gospel,  1997,  s.  7-12 

2.  Citaterne  i  artiklen  stammer  fra  de 
breve,  som  disse  hellige  har  skrevet  til 
artiklens  forfatter. 

3.  History  og  the  Church,  6:4  L 

VEJEN  TIL 
HELBREDELSE 


Medlemmer  af  Kirken,  der  har  været  udsat  for  misbrug  og  overgreb  som  børn,  fortæller,  hvordan  Jesu  Kristi 

evangelium  har  hjulpet  dem  på  deres  vej  mod  helbredelse.  Der  er  visse  fællestræk  i  hver  enkelts  vej  -  fornyet 

kraft  gennem  bøn,  styrke  gennem  lydighed,  håb  gennem  ]esu  Kristi  kærlighed  og  vejledning 

fra  omsorgsfulde  præstedømmeledere  og  andre. 


Jeg  har  været  udsat  for  fysisk,  følelsesmæssigt  og 
seksuelt  misbrug  som  barn.  Men  jeg  betragter  ikke 
længere  mig  selv  som  offer.  Jeg  har  besluttet,  at  jeg 
ikke  behøver  at  ødelægge  mig  selv  med  vrede,  had  og 
tanker  om  hævn.  Min  Frelser  ved,  hvad  der  er  sket.  Jeg 
har  overladt  det  til  ham  at  dømme  og  afgøre  straffen. 

»Jeg  har  indset,  at  jeg  ikke  bliver  dømt  for  det,  der  er 
overgået  mig,  men  jeg  vil  blive  dømt  for,  hvordan  jeg 
lader  det  påvirke  mit  liv.  Jeg  kan  ikke  bebrejdes  for  det, 
der  er  overgået  mig.  Jeg  kan  ikke  ændre  fortiden.  Men  jeg 
kan  gøre  noget  ved  fremtiden.  Jeg  har  valgt  at  lade 
Frelseren  hele  mig  -  og  at  lære  mine  børn,  hvad  jeg  selv 
har  erfaret.  Ringene  i  vandet  i  min  lille  dam  vil  brede  sig 
til  kommende  generationer.« 


A  P  R  I 


For  nylig  opfordrede  Kirkens  tidsskrifter  læsere,  der 
har  været  udsat  for  misbrug  som  børn,  til  at  skrive  ind  og 
fortælle,  hvordan  Jesu  Kristi  evangelium  har  hjulpet  dem 
på  deres  vej  mod  helbredelse.  Svarene,  som  det  ovenfor, 
var  lige  så  forskellige  som  indsenderne.  Men  der  var  visse 
fælles  træk  -  fornyet  kraft  gennem  bøn,  styrke  gennem 
lydighed  og  håb  gennem  Jesu  Kristi  evangelium.  Disse 
evige  sandheder,  ledsaget  af  vejledning  fra  kærlige 
præstedømmeledere  og  råd  fra  erfarne  psykologer,  har 
gjort  vejen  til  helbredelse  til  en  realitet. 

»MIN  NÅDE  ER  DIG  NOK« 

Følgerne  af  misbrug  af  børn,  hvadenten  det  drejer  sig 
om  seksuelle,  fysiske  eller  følelsesmæssige  overgreb,  er 

forfærdelige.  De,  der  har  bidraget  med  deres  beretninger, 
fortæller  samstemmende  om  de  udfordringer,  de  måtte 
igennem  som  voksne:  Frygt,  vrede,  mistro,  depressioner 
og  ringe  selvværd.  Stærke,  hæmmende  følelser  styrede 
alle  aspekter  af  deres  liv. 

»Min  helbredelse  bestod  blandt  andet  i,  at  jeg  måtte 
gøre  op  med  de  personlige  problemer,  som  var  en  følge  af 
misbruget,«  skrev  et  medlem.  »Det  har  været  fortvivlende 


KRISTUS  I  CETSEMANE,  AF  WILLIAM  HENRY  MARGETSON 


Forsoningen  spiller  en  vigtig  rolle  i  helingsprocessen, 
når  mennesker  med  sønderknuste  hjerter  og  ar  på 
sjælen  indser,  at  de  ikke  står  alene  med  deres  smerte. 


og  til  tider  skræmmende  at  kæmpe  med  disse  svagheder, 
men  Herren  har  forsikret  mig  om,  at  >min  nåde  er  dig 
nok<  (2  Kor  12:9).  Så  længe  jeg  bevæger  mig  fremad  på 
helbredelsens  vej,  vil  Herren  hjælpe  mig.  Jeg  har  fået  en 
ny  forståelse  for  begrebet  barmhjertighed  og  behovet  for 
en  forsoning.  Jeg  er  Frelseren  dybt  taknemlig.« 

Forsoningen  spiller  en  afgørende  rolle  i  helbredelses- 
processen, når  mennesker  med  sønderknuste  hjerter  og 
ar  på  sjælen  indser,  at  de  ikke  står  alene  med  deres 
smerte.  Frelseren  gør  det  muligt  for  dem  at  finde  fred. 

»Ved  oktoberkonferencen  i  1995,«  skrev  en  kvinde, 
»talte  ældste  Jeffrey  R.  Holland  om  at  mindes  Herren 
under  nadveren.  Han  foreslog,  at  vi  tænkte  på  Frelserens 
ydmyge  fødsel  og  andre  aspekter  af  hans  liv.  Derefter 
talte  ældste  Holland  om  korsfæstelsen.  Han  sagde:  >For 
dem,  der  vakler  og  snubler,  er  han  der  for  at  støtte  og 
styrke.  I  den  sidste  ende  er  han  der  for  at  frelse  os,  og  for 
alt  dette  gav  han  sit  liv<  (>Gør  dette  til  ihukommelse  af 
mig,<  Stjernen,  jan.  1996,  s.  69). 

Jeg  vidste,  at  Jesus  Kristus  havde  givet  sit  liv  som  beta- 
ling for  verdens  synder.  Men  jeg  vidste  ikke,  at  han  havde 
givet  sit  liv  for  de  smerter,  det  misbrug  og  de  tårevædede 
lidelser,  som  vi  alle  må  udholde  i  dette  liv,  ofte  som  uskyl- 
dige ofre  for  frygtelige  omstændigheder,  som  vi  ikke  er 
herre  over. 

Jeg  skyndte  mig  hjem  efter  konferencen  for  at  finde 
skriftsteder  om  denne  side  af  Frelserens  korsfæstelse.  Jeg 
fandt  et  vidunderligt  skriftsted:  >Kom  i  hu,  at  sjæle  er  af 
stor  værdi  i  Guds  øjne. 

Thi  se.  Herren,  jeres  Forløser,  led  døden  i  kødet  og 
led  for  alle  mennesker,  for  at  alle  mennesker  må 
omvende  sig  og  komme  til  ham<  (L&P  18:10-11).  Han 
led  ikke  alene  for  menneskers  synder,  men  også  for 
deres  smerter.  Sikke  et  stærkt  budskab  det  var  -  at 

Bøn  er  en  livsline  for  dem,  der  kæmper  for  at  føle 
kærlighed,  håb  og  glæde. 

erfare,   at  han  havde  lidt  for  dem,   der  var  blevet 
misbrugt!  Den  dag  begyndte  min  helbredelse.« 

BØN  -  »INTET  AT  TABE« 

Når  et  menneske  har  erkendt  forsoningens  kraft, 
bliver  en  større  tillid  til  vor  kærlige  himmelske  Fader  en 
væsentlig  del  af  helingsprocessen.  Men  denne  afhæn- 
gighed  kan  være  svær. 

»På  grund  af  det,  der  var  overgået  mig  som  barn,  var  det 
svært  for  mig  at  ønske  et  nært  forhold  til  Gud,«  skrev  en 
læser.  »Det  var  meget  lettere  at  tilbede  ham  på  afstand.  Jeg 
mente,  at  han  nok  slet  ikke  havde  lyst  til  at  kende  en  som 
mig.  Jeg  havde  været  igennem  nogle  forfærdelige  ople- 
velser, så  jeg  var  sikker  på,  at  Gud  i  al  sin  fuldkommenhed 
ville  væmmes  ved  at  vide,  hvem  jeg  egentlig  var.« 

Men  det  er  vigtigt,  at  vi  ydmygt  søger  vor  himmelske 
Faders  hjælp,  kærlighed  og  vejledning.  »Helbredelse 
begynder  bedst  med  din  oprigtige  bøn  om  hjælp  til  vor 
himmelske  Fader,«  opfordrede  ældste  Richard  G.  Scott 
fra  De  Tolv  Apostles  Kvorum.  »Den  anvendelse  af  din 
handlefrihed  tillader  guddommelig  mellemkomst« 
(»Helbredelse  af  de  tragiske  ar  efter  misbrug,«  Stjernen, 
juU1992,  S.33). 

De,  der  beder  om  hjælp,  kan  finde  trøst  og  vejledning. 
»Jeg  begyndte  med  at  bede,«  mindedes  en  mand.  »Jeg 


havde  intet  at  tabe.  Jeg  bad  for  første  gang  i  mit  liv.  Jeg 
bad  længe,  inderligt  og  ofte.  Jeg  bad  om,  at  smerten 
måtte  blive  lindret.  Jeg  lyttede  til  de  svar,  som  jeg  fik  på 
mine  bønner,  og  jeg  ved,  at  min  himmelske  Fader  talte  til 
mig.  Jeg  tryglede  om  svar  og  trøst,  og  han  var  der.  For 
første  gang  i  mit  liv  anvendte  jeg  evangeliets  principper, 
og  de  virkede.« 

Bøn  er  en  livsline  for  dem,  der  kæmper  for  at  føle 
kærlighed,  håb  og  glæde.  »Gennem  bøn  udviklede  jeg  en 
tillid  til  Gud,  som  har  hjulpet  mig  igennem  nogle  af  mine 
sværeste  prøvelser,«  svarede  en  person.  »Skyldfølelse, 
depressioner  og  manglende  selvværd  svandt  bort,  da  jeg 
indså,  at  jeg  bogstaveligt  er  Guds  barn.  Jeg  fornemmede 
min  himmelske  Faders  kærlighed,  og  Helligånden 
trøstede  mig,  når  jeg  oprigtigt  bad  om  hjælp.« 

»PRØV  MINE  ORD« 

Når  der  er  oprettet  en  kommunikation  gennem  bøn, 
kan  Herrens  Ånd  lede  et  menneske  frem  til  andre 
aspekter  i  helingsprocessen.  Disse  tiltag,  der  ofte  er  smer- 
tefulde og  vanskelige,  bygger  på  evige  sandheder  og 
kærlighedens  principper  -  og  de  behøver  ikke  at  finde 
sted  på  én  gang. 

En  læser  skrev  om  vanskeligheden  -  og  nødvendig- 
heden -  af  at  engagere  sig  mere  i  processen:  »En  kold 
decemberaften  indså  jeg,  at  før  jeg  troede  på  Herren  og 
modtog  hans  vejledning  gennem  præstedømmevelsig- 
nelser og  skrifterne,  kunne  jeg  ikke  nå  videre.  Mit  følel- 
sesmæssige og  åndelige  velbefindende  såvel  som  min 
evige  udvikling  afhang  af  det.  Jeg  var  nødt  til  at  stole  på 
min  himmelske  Fader! 

Hvordan  lærer  man  at  tro  på  det  åndelige,  der  jo  er 
så  forskelligt  fra  vore  jordiske  oplevelser?  Efter  mange 
timer  med  bøn  og  tårer  fandt  jeg  svaret  i  Alma  32:27: 

>Men  hvis  I  vil  vågne  op  og  bruge  jeres  evner,  prøve 
mine  ord  og  udøve  blot  den  mindste  smule  tro,  ja,  om 
I  ikke  kunne  andet  end  blot  ønske  at  tro,  lad  da  det 
ønske  virke  i  jer,  til  I  tror  så  meget,  at  I  kan  modtage  en 
del  af  mine  ord.< 

Da  jeg  læste  de  ord,  brast  jeg  i  gråd.  Jeg  havde  et 
ønske,  og  da  jeg  lod  det  virke  i  mig,  fandt  jeg,  som  skriften 
lovede,  plads  til  en  del  af  hans  ord.  Mens  jeg  knælede, 
følte  jeg.  Herren  fjerne  >stenhjertet  fra  Imin]  krop<  og 
give  mig  >et  hjerte  af  kød<  (Ez  11:19).  I  de  måneder,  der 
fulgte,  kunne  jeg  mærke,  at  jeg  forandrede  mig.« 

FØLG  ÅNDEN 

Mennesker,  der  kæmper  på  helbredelsens  vej,  kan 
blive  ledt  til  at  tale  med  deres  præstedømmeleder.  De  vil 
måske  føle  sig  inspireret  til  at  betro  sig  til  en  ven. 
Helligånden  kan  indprente  dem  betydningen  af  at  over- 
være Kirkens  møder  eller  at  tage  i  templet.  Dagligt 
studium  af  skriften  bliver  et  stærkt  anker  og  en  inspirati- 
onskilde. Når  det  er  nødvendigt,  hjælper  Anden  dem 
ofte  til  at  finde  en  god  psykolog,  der  under  bøn  vil  hjælpe 
dem  videre  på  deres  vej. 

»Jeg  er  blevet  ledt  til  præstedømmeledere,  som  har 
været  beredt  til  at  tilbyder  gaver,  der  var  nødvendige  for 
min  helbredelse,«  mindes  en  læser.  »Mine  præstedøm- 
meledere har  ofte  set  skræmte  ud,  når  de  har  lyttet  til 
min  historie  og  min  bøn  om  hjælp.  Men  de  har  alle  lyttet 
til  Ånden  og  været  vejledt  i  de  ord,  de  udtalte,  og  den 
rolle,  de  spillede.« 

En  søster  blev  inspireret  til  at  tage  mere  aktiv  del  i 
Hjælpeforeningen,  hvor  hun  fandt  netop  det,  som  hun 
havde  brug  for.  »I  mine  øjne  har  Hjælpeforeningen  alt 
det,  som  enhver  terapigruppe  kan  tilbyde,  dog  med  den 
ekstra  fordel,  at  man  her  kan  omgås  sidste  dages  hellige  og 

Præstedømmevelsignelser  og  patriarkalske 
velsignelser  kan  være  en  vidunderlig  kilde  til  trøst. 

nyde  godt  af  de  værdier  og  venskaber,  som  Herren  ønsker, 
jeg  skal  have  del  i,«  skrev  hun.  »Jeg  måtte  tage  aktivt  del 
i  det  og  udnytte  de  muligheder,  som  jeg  fandt  her.« 

En  anden  kvinde  opdagede,  at  »regelmæssig  delta- 
gelse i  Kirkens  møder  er  absolut  nødvendigt.  Hvis  det  er 
vanskeligt  at  bede,  så  synes  det  endnu  mere  umuligt  at 
bare  tænke  på  at  komme  i  Kirken.  Men  når  jeg  modtog 
nadveren,  følte  jeg  Helligånden.  Mine  børn  lærte  at 
forstå  ærbødighed,  og  de  følte  den  åndelige  atmosfære. 
Regelmæssighed  var  af  afgørende  betydning.  Det  sikrede 
venskaber  og  en  positiv  indflydelse  på  mine  børn.« 

En  anden  bidragyder  fremhævede  betydningen  af  at 
komme  i  templet:  »En  stor  del  af  min  vej  mod  helbre- 
delse fandt  sted  inden  for  det  hellige  tempels  mure.  Vi 
bor  12  timers  kørsel  fra  templet,  men  da  jeg  vidste,  at 
jeg  måtte  af  sted,  så  blev  vejen  åbnet  for  mig.  Jeg  har 
aldrig  følt  Frelserens  kærlighed  stærkere,  end  jeg 
gjorde  i  den  hellige  bygning.  Jeg  har  heller  aldrig  grædt 
mere  eller  haft  et  mere  sønderknust  hjerte,  end  jeg 
havde  på  de  ture.  Jeg  ved,  at  Frelseren  vandrede  med 
mig  i  den  periode.« 

Præstedømmevelsignelser  og  patriarkalske  velsig- 
nelser kan  være  en  vidunderlig  kilde  til  trøst.  »I  mine 
mørkeste  stunder  er  jeg  altid  blevet  ledt  til  de  løfter  og 
beskrivelser  af  et  lykkeligt  liv,  som  findes  i  min  patriar- 

kaiske  velsignelse,«  skrev  et  medlem.  »Jeg  bad  ofte  Gud 
om  at  hjælpe  mig  med  at  tro  på,  at  de  velsignelser  kunne 
blive  til  virkelighed  for  så  ynkeligt  et  menneske,  som  jeg 
følte,  at  jeg  var.  Jeg  klyngede  mig  bogstaveligt  til  de 
lovede  velsignelser  i  håb  om,  at  jeg  en  dag  kunne  blive 
lykkelig.  Mit  vidnesbyrd  voksede,  da  jeg  så,  at  Herren 
realiserede  de  lovede  velsignelser  i  mit  liv.« 

Udover  at  lede  et  menneske  frem  til  ydre  hjælpekilder 
vil  Herrens  Ånd  også  lede  den  ydmyge  og  oprigtige  sjæl 
til  at  opdage  de  indre  kilder  til  helbredelse. 

»Jeg  følte  Anden  tilskynde  mig  og  sige,  at  det  var  på 
tide  at  komme  videre,«  mindes  en  søster.  »Jeg  tror 
ikke,  at  nogen,  der  har  været  udsat  for  nogen  form  for 
misbrug,  nogensinde  helt  kan  glemme  det,  der  er  sket. 
Men  jeg  tror,  at  det  er  muligt  at  give  slip  på  vreden  og  'i 
smerten.  Når  man  gør  det,  vil  erindringen  om  det 
falme,  og  andre  følelser  vil  styrkes.  Til  at  begynde  med 
lærte  jeg  bare  at  overleve,  men  nu,  hvor  mit  vidnes- 
byrd om  evangeliet  er  grundfæstet,  har  jeg  lært 
at  leve.« 


BEFALINGEN  OM  AT  TILGIVE 

Et  eller  andet  sted  på  vejen  opstår  nødvendigheden  af 
at  tilgive.  Ofte  kan  befalingen  om  at  tilgive  (se  L&P 
64:10)   synes  uoverkommelig,  men  dette  evige  princip   **^' 
kan  bringe  varig  fred. 

»Tilgivelsen  omfatter  ikke  blot  misbrugeren,  men  også 
en  selv,«  sagde  en  kvinde.  »Tilgivelsen  undskylder  ikke 
misbruget.  Jeg  behøver  ikke  at  fordømme  eller  dømme 
mine  misbrugere  eller  tage  del  i  afstraffelsen.  Alt  det 
overlader  jeg  til  Herren.  Jeg  har  anvendt  tilgivelsens 
princip  til  at  styrke  mig.« 

En  anden  sagde:  »Jeg  fik  øjnene  op  for,  at  jeg  ved  at 
holde  fast  i  smerten  lod  misbruget  fortsætte.  Tilgivelse 


undskylder  ikke  overtræderen  eller  bagatelliserer  alvoren 
af  overtrædelsen,  men  den  mindsker  min  byrde,  og  den 
er  Kristuslignende.« 

»JERES  FADERS  BØRN« 

Ældste  Richard  G.  Scott  bar  vidnesbyrd  om,  at  »den 
sikreste,  mest  effektive  og  den  korteste  vej  til  helbredelse 
nås  ved  at  anvende  Jesu  Kristi  lærdomme  i  dit  liv«  (»At 

KRISTUS  HELBREDER  DEN  LAMME  OG  DEN  BUNDE,  AF  JAMES  JACQUES  JOSEPH  TISSOT 


Ældste  Richard  G.  Scott  bar  vidnesbyrd  om,  at  »den 
siicreste,  mest  effeictive  og  den  korteste  vej  til  helbre- 
delse opnås  ved  at  anvende  Jesu  Kristi  lærdomme  i 
dit  liv.« 

blive  helbredt,«  Stjernen,  juli  1994,  side  9).  De,  der  har 
indsendt  deres  bidrag,  er  helt  enige.  Igen  og  igen  bekræf- 
tede læserne,  at  de  havde  fundet  svar  og  håb  gennem 
lydighed  og  tro. 

»Kirkens  retningslinjer  har  været  en  kilde  til  styrke,« 
sagde  en  kvinde.  »Når  jeg  fulgte  budene,  blev  mit  liv 
bedre.  Kirken  er  den  sikre  grundvold  af  sandhed  og 
retfærdighed.« 

En  kvindes  yndlingsskriftsted  er  3  Nephi  12:44-45: 
»Men  se,  jeg  siger  jer:  Elsk  jeres  fjender,  velsign  dem,  som 
forbander  jer,  gør  dem  godt,  som  hader  jer  og  bed  for 
dem,  som  krænker  jer  og  forfølger  jer,  så  at  I  må  blive 
jeres  Faders  børn,  han,  som  er  i  himlen;  thi  han  lader  sin 
sol  stå  op  både  over  onde  og  gode.« 

Hun  tilføjer:  »Disse  ord  har  hjulpet  mig  til  at  forstå,  at 
jeg  kan  udskifte  min  identitet  som  uelsket  barn  af 
jordiske  forældre  med  visheden  om,  at  jeg  er  min 
himmelske  Faders  elskede  barn.  Dette  forhold  bliver 
mere  virkeligt  og  stærkt,  når  jeg  følger  ham  og  stræber 
efter  at  tilgive  dem,  der  gør  mig  ondt.« 

TAPRE  ÅNDER 

Da  vi  talte  med  familievejlederen  og  sociologen 
Carlfred  Broderick  om  børn,  som  fødes  ind  i  misbrug, 
sagde  han:  »Min  erfaring  fra  forskellige  kaldelser  i 
Kirken  og  mit  virke  som  familievejleder  har  overbevist 
mig  om,  at  Gud  aktivt  griber  ind  i  visse  destruktive 
familier  og  hjælper  tapre  ånder  til  at  bryde  den 
destruktive  arv  i  disse  familier.  Skønt  disse  børn 
muligvis  lider  som  uskyldige  ofre  for  vold,  forsømmelse 
og  udnyttelse,  finder  de  gennem  Guds  nåde  styrke  til 
at  nedbryde  giften  i  sig  selv  og  nægte  at  give  den 
videre  til  kommende  generationer.  Inden  de  dukkede 
op,  gik  disse  destruktive  kræfter  i  arv  i  familien,  men 


Gennem  Jesus  Kristus  finder  sidste  dages  hellige  håb 
og  helbredelse.  De  opdager,  at  »uanset ...  hvor  lang 
natten  er,  så  vil  daggryet  altid  komme.« 

efter  dem  flyder  slægten  ren  og  klar  videre.  Deres  børn 
og  børnebørn  vil  velsigne  dem«  (»I  Have  a  Question,« 
Ensign,  august  1986,  s.  38). 

De  tapre  sidste  dages  hellige,  der  fortalte  om  deres  ople- 
velser på  vejen  til  helbredelse,  er  fast  besluttet  på  at  bryde 
misbrugets  onde  kredsløb.  Gennem  Jesu  Kristi  evangelium 
og  hans  forsoning  finder  de  den  vejledning,  kærlighed  og 
det  håb,  som  hjælper  dem  til  at  heles  og  udvikles. 

»Jeg  har  lang  vej  endnu,  men  jeg  har  gjort  store  frem- 
skridt,« skriver  en  mand.  »Jeg  glæder  mig  over  fremtids- 
udsigterne. Jeg  studerer  skriften  dagligt  og  holder 
familiebøn.  Jeg  ved,  at  det  er  muligt  at  overleve  og  sågar 
trives  efter  seksuelle  barndomstraumer.  Det  er  jeg  et 
levende  bevis  på.« 

»Evangeliet  har  været  mit  anker,  det  eneste  faste 
holdepunkt,«  skrev  en  anden.  »Evangeliet  lærte  mig, 
hvordan  jeg  skulle  leve  og  tilgive.  Jeg  lærte,  at  vi  kun 
finder  håb  og  helbredelse  gennem  vor  Herre  Jesus 
Kristus.  Uden  evangeliet  kunne  jeg  ikke  have  valgt  at  se 
på  de  positive  ting,  jeg  har  lært  af  mine  trængsler.  Jeg  har 
opdaget,  at  uanset  hvor  mørke  skyerne  er,  eller  hvor  lang 
natten  er,  så  vil  daggryet  altid  komme,  og  om  morgenen 
er  der  jubel«  (se  SI  30:6).  D 

Maleri  af  Robert  T.  Barrett 

»Og  Herren  sagde:  Hvem  skal  jeg  sende?  Og  han,  der  skulle  blive  Menneskesønnen,  svarede:  Her  er  jeg,  send  mig.  Og  en  anden  svarede  og 

sagde:  Her  er  jeg,  send  mig.  Og  Herren  sagde:  Jeg  vil  sende  den  første«  (Abraham  3:27). 


hi  se,  Herren,  jeres  Forløser,  led  døden  i  kødet  og  led  for 
alle  mennesker,  for  at  alle  mennesker  måtte  omvende  sig 


og  komme  til  ham.  W  Og  han  er  igen  opstanden  fra  de  døde,  for 
at  han  kunne  føre  alle  mennesker  til  sig  på  betingelse  af,  at  de  ville 
omvende  sig.  W  Og  hvor  stor  er  ikke  hans  glæde  over  den  sjæl,  der 
omvender  sig!«  (L&P  18:11-13). 


